open-index/open-wikipedia-markdown huggingface dataset:
ഒബി നദി

**ഓബ്  നദി** (), അഥവാ **ഓബി നദി**, റഷ്യയിൽ പടിഞ്ഞാറൻ സൈബീരിയയിലെ ഒരു പ്രധാന നദി ആണ്. ലോകത്തെ ഏറ്റവും നീളം കൂടിയ നദികളിൽ ഏഴാം സ്ഥാനത്താണ് ഓബി നദി. ഇത് ആർട്ടിക് സമുദ്രത്തിൽ പതിക്കുന്നു. ഈ നദി സൈബീരിയയുടെ പടിഞ്ഞാറ് ഭാഗത്തു കൂടി ഒഴുകുന്നു. ഓബ് ഉൾക്കടൽ ലോകത്തിലെ ഏറ്റവും നീളംകൂടിയ കായലുകളിൽ ഒന്നാണ്. ഓബ് നദിയുടെ പ്രധാന പോഷകനദിയായ  ഇർട്ടൈഷ് നദി 5,410 കിലോമീറ്റർ (3,360 മൈൽ) നീർത്തടമുള്ള ലോകത്തിലെ ഏഴാമത്തെ നീളമുള്ള നദീതടമാണ്. അൽതായ് പർവതനിരകളിൽ നിന്ന് ഉത്ഭവിക്കുന്ന ബിയ, കടുൺ എന്നിവയുടെ സംഗമസ്ഥാനത്താണ് ഒബി നദി രൂപം കൊള്ളുന്നത്. ആർട്ടിക് സമുദ്രത്തിലേക്ക് ഒഴുകുന്ന മൂന്ന് വലിയ സൈബീരിയൻ നദികളിൽ ഏറ്റവും പടിഞ്ഞാറുള്ള നദിയാണിത് (മറ്റ് രണ്ടെണ്ണം യെനിസെയും ലെനയുമാണ്). ഇതിന്റെ ഒഴുക്ക് ആദ്യം വടക്ക്-പടിഞ്ഞാറോട്ടും പിന്നീട് വടക്കോട്ടുമാണ്.

സൈബീരിയയിലെ ഏറ്റവും വലിയ നഗരവും റഷ്യയിലെ മൂന്നാമത്തെ വലിയ നഗരവുമായ നോവോസിബിർസ്ക് ആണ് ഇതിന്റെ തീരത്തുള്ള പ്രധാന നഗരം. ട്രാൻസ്-സൈബീരിയൻ റെയിൽവേ നദി മുറിച്ചുകടക്കുന്നത് ഈ നഗരത്തിൽവച്ചാണ്. ലോകത്തിലെ ഏറ്റവും നീളം കൂടിയ അഴിമുഖമാണ് ഓബ് ഉൾക്കടൽ.

## അവലംബം
വർഗ്ഗം:സൈബീരിയയിലെ നദികൾ
വർഗ്ഗം:റഷ്യയിലെ നദികൾ
ഇർട്ടൈഷ് നദി

**ഇർട്ടൈഷ് നദി** ഒരു (, "erchleh", "twirl"; ; ; Chinese: 额尔齐斯河, pinyin: *É'ěrqísī hé*; Uyghur: ئېرتىش; )  സൈബീരിയൻ നദിയാണ്. ചൈന, ഖസാഖ്‌സ്ഥാൻ, റഷ്യ എന്നീ രാജ്യങ്ങളിലൂടെ ഒഴുകി ഒാബ് നദിയിൽ പതിക്കുന്നു. ഒാബ് നദിയുടെ പ്രധാന പോഷകനദിയാണിത്. നദിയുടെ പ്രധാന ശാഖ മംഗോളിയൻ - ചൈനീസ് അതിർത്തികളിൽ അൽതായ്(Altai) മലനിരകളിൽ നിന്നാണ് ഉത്ഭവിക്കുന്നത്. ഖസാഖ്‌സ്ഥാനിൽ നിന്നും ഉൽഭവിക്കുന്ന ടോബോൾ നദി, ഇഷിം നദിഎന്നിവയാണ് പ്രധാന പോഷകനദികൾ.

## നദീപഥം

ചൈനയിലെ സിൻജിയാങ് പ്രവിശ്യയിലെ അൽതായ് മലനിരകളിൽ നിന്നും *കറുത്ത ഇർട്ടൈഷ്* ആയി ഉത്ഭവിക്കുന്നു. വടക്കു പടിഞ്ഞാറ് ദിശയിലേക്ക് ഖസാഖ്‌സ്ഥാനിലെ സായ്സാൻ തടാകത്തിലൂടെ ഒഴുകി  ടോബോൾ നദി, ഇഷിം നദി എന്നീ നദികളുമായി ചേർന്ന് പടിഞ്ഞാറൻ സൈബീരിയയിൽ ഓബ് നദിയിൽ പതിക്കുന്നു. 

## അവലംബം

വർഗ്ഗം:ചൈനയിലെ നദികൾ
വർഗ്ഗം:കസാഖ്സ്ഥാനിലെ നദികൾ
വർഗ്ഗം:സൈബീരിയയിലെ നദികൾ
സോങ്വ നദി

**സോങ്വ നദി** () അഥവാ **സുഗാരി നദി** (Manchu: *Sunggari Ula*) വടക്ക്കിഴക്കൻ ചൈനയിലെ ഒരു നദി ആണ്. അമുർ നദിയുടെ (ഹൈലോംഗ്) പ്രധാന പോഷകനദിയാണിത്. ചാങ്ബായ്(Changbai) മലനിരകളിൽ നിന്നും ഉത്ഭവിച്ച്  ജിലിൻ , ഹെലിയോൺജിയാങ് എന്നീ പ്രവിശ്യകളിലൂടെ ഒഴുകി  ഹൈലോംഗ് നദിയിൽ പതിക്കുന്നു. നീളം :  കിലോമീറ്റർ ആണ്. നീർവാർച്ചാപ്രദേശത്തിന്റെ വിസ്തൃതി 795,000   ഓരോ വർഷവും ഒഴുകുന്ന ജലത്തിന്റെ അളവ്  ആകുന്നു.
## ഭൂമിശാസ്ത്രം
ചൈന-ഉത്തര കൊറിയ അതിർത്തിക്കടുത്തുള്ള ഹെവൻ തടാകത്തിന് തെക്ക് സോങ്ങ്‌വ ഉത്ഭവിക്കുന്നു. അവിടെ നിന്ന് വടക്കോട്ട് ഒഴുകുന്നു, ബൈഷാൻ, ഹോങ്‌ഷി, ഫെങ്‌മാൻ തുടങ്ങിയ ജലവൈദ്യുത അണക്കെട്ടുകൾ സൃഷ്ടിക്കുന്നു. 62 കിലോമീറ്റർ (39 മൈൽ) വരെ നീളുന്ന തടാകമാണ് ഫെങ്‌മാൻ ഡാം. അണക്കെട്ടിന് താഴെ സോങ്ങ്‌വ വടക്ക് ജിലിനിലൂടെ ഒഴുകുന്നു തുടർന്ന് വടക്കുപടിഞ്ഞാറായി അതിന്റെ ഏറ്റവും വലിയ പോഷകനദിയായ ദാനിനടുത്തുള്ള നെൻ നദിയിൽ ചേരുന്നതുവരെ സോങ്ങ്‌ഹുവ സൃഷ്ടിക്കുന്നു. സോങ്‌ഹുവ കിഴക്ക് ഹാർബിൻ വഴി തിരിയുന്നു, നഗരത്തിന് ശേഷം തെക്ക് നിന്ന് ആഷി നദിയും പിന്നീട് വടക്ക് നിന്ന് ഹുലാൻ നദിയും ചേരുന്നു. 2007 ൽ ബയാന് സമീപം (ഹാർബിന് 50 കിലോമീറ്റർ വടക്കുകിഴക്ക്) ഒരു പുതിയ അണക്കെട്ട് ദാദിംഗ്ഷാൻ റിസർവോയർ സൃഷ്ടിച്ചു.   തെക്കേ കരയിലെ മനോഹരമായ പ്രദേശത്തിന്റെ പേരിലാണ് ഇത് അറിയപ്പെടുന്നത് (ചൈനീസ്: 大 顶 山; പിൻയിൻ: ഡെഡാങ് ഷാൻ; ലിറ്റ്. 'ബിഗ് ടോപ്പ്ഡ് മ ain ണ്ടെയ്ൻ').

നദി ജിയാമുസിയിലൂടെയും ലെസ്സർ സിൻ‌ഗാൻ റേഞ്ചിന്റെ തെക്ക് ഭാഗത്തേക്കും ഒഴുകുന്നു. ഒടുവിൽ ഹീലോംഗ്ജിയാങ്ങിലെ ടോങ്ജിയാങ്ങിലെ അമുറിൽ ചേരുന്നു.

## ചരിത്രം

2005 നവംബറിൽ നദി ബെൻസീൻ കൊണ്ട് മലിനീകരിക്കപ്പെട്ടു. ഇത് കാരണം ഹാർബിന്റെ ജലവിതരണം നിർത്തലാക്കി. ചോർച്ച 80 കിലോമീറ്റർ (50 മൈൽ) നീണ്ടു. ഒടുവിൽ ചൈന-റഷ്യ അതിർത്തിയിലെ അമുർ (ഹീലോംഗ്) നദിയിലെത്തി.  2010 ജൂലൈ 28 ന് ചൈനയിലെ ജിലിൻ സിറ്റിയിലെ രണ്ട് കെമിക്കൽ പ്ലാന്റുകളിൽ നിന്നുള്ള ആയിരക്കണക്കിന് ബാരലുകൾ വെള്ളപ്പൊക്കത്തിൽ ഒഴുകിപ്പോയി. അവയിൽ 170 കിലോഗ്രാം (370 പൗണ്ട്) സ്ഫോടകവസ്തുക്കളായ ട്രൈമെത്തിലിൽസിലൈൽ ക്ലോറൈഡ്, ഹെക്സാമെത്തിൽഡിസിലോക്സെയ്ൻ എന്നിവ അടങ്ങിയിട്ടുണ്ട്. 2016 ൽ, ജിലിൻ നഗരത്തിനടുത്തുള്ള ചെറിയ ഭാഗത്തെ വെള്ളപ്പൊക്കം ബാധിച്ചു.

## അവലംബം


 
വർഗ്ഗം:ചൈനയിലെ നദികൾ
സാൽവീൻ നദി

ടിബറ്റൻ പീഠഭൂമിയിൽ നിന്ന് ഉത്ഭവിച്ച് ചൈന ,ബർമ്മ , തായ്ലന്റ് എന്നീ രാ‍ജ്യങ്ങളിലൂടെ ഒഴുകി  തെക്കുകിഴക്കൻ ഏഷ്യയിൽ ആൻഡമാൻ കടലിൽ പതിക്കുന്ന നദിയാണ് **സാൽവീൻ നദി** (, , also spelt **Thanlwin**; , ; , *Gyalmo Ngulchu*;  ).  ഇത് ഏകദേശം ഏകദേശം 3,289 കിലോമീറ്റർ (2,044 മൈൽ) നീളമുള്ള ഒരു നദിയാണ്. പ്രധാനമായും തെക്കുപടിഞ്ഞാറൻ ചൈനയിലൂടെയും കിഴക്കൻ മ്യാൻമറിലൂടെയും ഒഴുകുന്ന ഈ നദിയുടെ ഒരു ചെറിയ ഭാഗം മ്യാൻമറിന്റെയും തായ്‌ലൻഡിന്റെയും അതിർത്തിയായി മാറുന്നു. ഏകദേശം 7 ദശലക്ഷം ആളുകൾ ഈ നദീതടത്തിൽ വസിക്കുന്നു. ചില മേഖലകൾ യുനെസ്കോയുടെ പൈതൃക പട്ടികയിൽ (യുനാൻ സംരക്ഷിത പ്രദേശത്തെ മൂന്ന് സമാന്തര നദികൾ) ഉൾപ്പെട്ടതാണ്.

## അവലംബം

വർഗ്ഗം:തായ്‌ലാന്റിലെ നദികൾ
വർഗ്ഗം:മ്യാൻമറിലെ നദികൾ
വർഗ്ഗം:ചൈനയിലെ നദികൾ
ഇൻഡിഗിർക്ക നദി

റഷ്യയിലെ സാഖ റിപ്പബ്ലിക്കിലൂടെ ഒഴുകുന്ന ഒരു നദിയാണ് **ഇൻഡിഗിർക്ക**. ഇതിന് 1,726 കിലോമീറ്റർ നീളമുണ്ട്. അതിന്റെ വൃഷ്ടി പ്രദേശം 360,000 ചതുരശ്ര കിലോമീറ്റർ ആണ് .ഈ നദി കൊയ്‍ലാമ ഉൾക്കടലിൽ പതിച്ച് കിഴക്കൻ സൈബീരിയൻ കടലിൽ ചെന്ന് ചേരുന്നു.

ഒക്ടോബർ മാസം മുതൽ മേയ്-ജൂൺ വരെ തണുത്തുറഞ്ഞുകിടക്കുന്ന ഈ നദി കൊളിമ നദിക്ക് പടിഞ്ഞാറും യാന നദിക്ക് കിഴക്കുമായി ഒഴുകുന്നു. ഈ നദിയിലെ പ്രധാന മത്സ്യഇനങ്ങൾ ശുദ്ധജല വൈറ്റ്ഫിഷ്(Freshwater whitefish) വിഭാഗത്തിൽപ്പെടുന്നവയാണ്. ഈ നദീതീരത്തായി സ്വർണ്ണം വേർതിരിച്ചെടുക്കുന്ന വ്യവസായങ്ങൾ സ്ഥിതിചെയ്യുന്നു. 1989 ലെ സെൻസസ് പ്രകാരം 12,535  ആളുകൾ നിവസിക്കുന്ന ഉസ്ത് നിര (Ust-Nera (Russian: Усть-Нера; Yakut: Уус Ньара) ആണ് ഈ നദീതടത്തിലെ ഏറ്റവുമധികം ജനസംഖ്യയുള്ള പ്രദേശം.

## അവലംബം

വർഗ്ഗം:സൈബീരിയയിലെ നദികൾ
കോരിച്ചുണ്ടൻ എരണ്ട

കോരിച്ചുണ്ടൻ എരണ്ടയ്ക്ക്   ഇംഗ്ലീഷിലെ പേര്  **northern shoveler** , **Northern shoveller**,  **Shoveller**എന്നും ശാസ്ത്രീയ നാമം *Anas clypeata* എന്നു മാണ്.  ദേശാടന പക്ഷിയാണ്. 

## വിതരണം
ഇവ യൂറോപ്പ്, ഏഷ്യഎന്നീരാജ്യങ്ങളുടെ വടക്കൻ പ്രദേശങ്ങളിലുംവടക്കെ അമേരിക്കയുടെ മിക്ക പ്രദേശാങ്ങളിലും പ്രജനനം നടത്തുന്നു.  തണുപ്പുകാലത്ത് ദക്ഷിണ യൂറോപ്പ്, ആഫ്രിക്ക, ഇന്ത്യൻ ഉപഭൂഖണ്ഡം, തെക്ക് കിഴക്കൻ ഏഷ്യ, മദ്ധ്യഅമേരിക്ക, തെക്കെഅമേരിക്കയുടെവടക്ക് എന്നിവിടങ്ങളിലേക്ക് ദേശാടനം ചെയ്യുന്നു.  ഇന്ത്യയിലേക്ക് ദേശാടനം നടത്തുന്നവ ഹിമാലയത്തിനു മുകളിലൂടെയാണ് വരുന്നത്. അവ കൂടൂതൽ തെക്കോട്ട് പോകുന്നതിനു മുമ്പെ ഹിമാലയം കഴിഞ്ഞൗടനെ കൃഷിയിടങ്ങളിൽ വിശ്രമിക്കാറുണ്ട്.
തണുപ്പു കാലത്ത് ചെറു കൂട്ടങ്ങളായെ കാണാറുള്ളു. 

## രൂപവിവരണം

ഇവയുടെ കൊക്കിന്റെ പ്രത്യേകതകൊണ്ട് തിരിച്ചറിയാൻ എളുപ്പമാണ്. വെളുത്ത നെഞ്ച്, ചെമ്പൻ നിറമുള്ള വയറും വശങ്ങളും.   

നീളം 48 സെ.മീ, 76 സെ.മീ ചിറകു വിരിപ്പ്, 600 ഗ്രാം തൂക്കം. 

## ഭക്ഷണം

കൊക്ക് ഒരു വശത്തു നിന്നും മറ്റേവശത്തേക്ക് ആട്ടിക്കൊണ്ട്, കൊക്കുകൊണ്ട് ഭക്ഷണമായ ചെടിയുടെ ഭാഗങ്ങൾ അരിച്ചെടുക്കുന്നു. ജല ജീവികളായ അകശേരുകികലേയും ഭക്ഷിക്കുന്നു. കൊക്കിന്റെ ചീർപ്പു പോലുള്ള ഭാഗങ്ങൾ അരിപ്പപോലെ ഉപയോഗിക്കുന്നു. അടിത്തട്ടിൽ ചെളിയുള്ള ചതുപ്പുകളിൽ ധാരാളം അക്ശേരുകികൾ ഉള്ളതുകൊണ്ട് ഇവയെ ഇത്തരം സ്ഥലങ്ങളിൽ കൂടുതലായി കാണുന്നു..

## പ്രജനനം
തുറന്ന ജലാശയങ്ങളിൽ നിന്നും അകലെ പുല്ലുകൾ നിറഞ്ഞ സ്ഥലത്ത് കൂട് ഉണ്ടാക്കുന്നു. വെള്ളത്തിലും വായുവിലും ഇണയെ ആകർഷിക്കാനുള്ള അഭ്യാസ പ്രകടനങ്ങൾ നടത്തുന്നു. 

പൊതുവെ അധികം ശബ്ദമുണ്ടാക്കാത്ത പക്ഷിയാണ്.
 

## ചിത്രശാല

File:Northern Shoveler (Anas clypeata) RWD1.jpg|Pair – Scotland Heights Waterfowl Park
File:Northern Shoveler (Anas clypeata) RWD2.jpg|Male – Scotland Heights Waterfowl Park
File:Northern Shoveler (Anas clypeata) RWD3.jpg|Male – Scotland Heights Waterfowl Park
File:Northern Shoveler female RWD2.jpg|Female – Scotland Heights Waterfowl Park
File:Northern Shoveller Anas clypeata.jpg|Northern shoveller pair
File:Northern Shoveler from the Crossley ID Guide Britain and Ireland.jpg|ID composite
Spatula clypeata MHNT.ZOO.2010.11.18.2.jpg |Museum specimen - 


## അവലംബം

## പുറത്തേക്കുള്ള കണ്ണികൾ

* Shoveler at RSPB Birds by Name
* Northern Shoveler Species Account – Cornell Lab of Ornithology
* Northern Shoveler - ''Anas clypeata''  - USGS Patuxent Bird Identification InfoCenter
*[Northern Shoveler Species Account at Massachusetts Breeding Bird Atlas](http://www.massaudubon.org/our-conservation-work/wildlife-research-conservation/statewide-bird-monitoring/breeding-bird-atlases/bba2/find-a-bird/(id)/196) 
* 
* Northern Shoveler on the Birds of India
*
നേപ്പാളിന്റെ രാഷ്ട്രപതി

ഫെഡറൽ റിപ്പബ്ലിക് രാജ്യമായ നേപ്പാളിന്റെ ഭരണാധികാരിയാണ് **രാഷ്ട്രപതി** (നേപ്പാളി ഭാഷയിൽ ; राष्ट्रपति) അഥവാ പ്രസിഡന്റ് (President). 2008 മേയിൽ റിപ്പബ്ലിക്കായതിനു ശേഷമാണ് നേപ്പാളിൽ രാഷ്ട്രപതി ഭരണത്തിനു തുടക്കം കുറിച്ചത്. രാഷ്ട്രപതിയെ 'സമ്മാനനീയ്'( सम्माननीय ;ആദരണീയനായ) എന്നാണ് അഭിസംബോധന ചെയ്യാറുള്ളത്. അഞ്ചു വർഷമാണ് കാലാവധി. 2008 ജൂലൈ 23-ന് നേപ്പാളിന്റെ ആദ്യ രാഷ്ട്രപതിയായി രാംബരൺ യാദവ് അധികാരത്തിലെത്തി. ബിദ്യാദേവി ഭണ്ഡാരി, 2015 ഒക്ടോബറിൽ തിരഞ്ഞെടുക്കപ്പെട്ട നേപ്പാളിലെ ആദ്യത്തെ വനിതാ പ്രസിഡന്റായിരുന്നു, രാം ചന്ദ്ര പൗഡൽ 2023 മാർച്ച് മുതൽ നിലവിലെ പ്രസിഡന്റാണ്.

## ചരിത്രം
2007 വരെ നേപ്പാളിൽ രാജഭരണമാണ് നിലനിന്നിരുന്നത്. അതേ വർഷം തന്നെ നിലവിൽ വന്ന താൽക്കാലിക ഭരണഘടനയനുസരിച്ച് രാജാവിന്റെ അധികാരങ്ങളില്ലാതായി. തെരഞ്ഞെടുപ്പിലൂടെ അധികാരത്തിലെത്തിയ കോൺസ്റ്റിറ്റ്യുവെന്റ് അസംബ്ലി, 2008 മേയ് 28-ന് നേപ്പാളിലെ രാജഭരണം അവസാനിപ്പിച്ചു. അതോടെ 240 വർഷം നീണ്ടുനിന്ന ഹൈന്ദവ രാജവാഴ്ച അവസാനിച്ചു. അതേത്തുടർന്ന് പ്രധാന മന്ത്രി ഗിരിജ പ്രസാദ് കൊയ്‌രാള ആക്ടിങ് പ്രസിഡന്റിന്റെ അധിക ചുമതല കൂടി നിർവ്വഹിച്ചു . ജൂലൈ മാസത്തിൽ നേപ്പാളിന്റെ ആദ്യത്തെ രാഷ്ട്രപതിയായി രാംബരൺ യാദവ് സ്ഥാനമേറ്റു. 2015 ഒക്ടോബർ വരെ യാദവായിരുന്നു രാഷ്ട്രപതി. 

2015 സെപ്റ്റംബർ 20-ന് നേപ്പാളിനെ ഒരു മതനിരപേക്ഷ ഫെഡറൽ റിപ്പബ്ലിക്കായി പ്രഖ്യാപിച്ചു.
പുതിയ ഭരണഘടനയും നിലവിൽ വന്നു. 2015 ഒക്ടോബറിൽ നടന്ന രാഷ്ട്രപതി തിരഞ്ഞെടുപ്പിനു ശേഷം ബിദ്യാദേവി ഭണ്ഡാരി അധികാരത്തിലെത്തി. നേപ്പാളിന്റെ ആദ്യത്തെ വനിതാ രാഷ്ട്രപതിയാണ് ഭണ്ഡാരി.

## രാഷ്ട്രപതി തെരഞ്ഞെടുപ്പ്
നിയമസഭാംഗങ്ങളും പാർലമെന്റും ചേർന്ന ഇലക്ടറൽ കോളേജ് എന്ന സംവിധാനത്തിലൂടെയാണ്‌ രാഷ്ട്രപതിയെ തെരഞ്ഞെടുക്കുന്നത്. തെരഞ്ഞെടുപ്പിൽ ഭൂരിപക്ഷം അംഗങ്ങളും പിന്തുണയ്ക്കുന്ന വ്യക്തിയെ രാഷ്ട്രപതിയായി തെരഞ്ഞെടുക്കുന്നു. ആർക്കും വ്യക്തമായ ഭൂരിപക്ഷം ലഭിക്കാതിരിക്കുന്ന സന്ദർഭത്തിൽ തെരഞ്ഞെടുപ്പ് വീണ്ടും നടത്തുന്നു. ഒരാൾക്ക് എത്ര തവണ വേണമെങ്കിലും രാഷ്ട്രപതിയാകാവുന്നതാണ്. എന്നാൽ തുടർച്ചയായി രണ്ടു തവണ മാത്രമേ പദവിയിൽ തുടരാൻ കഴിയൂ.

## അധികാരം
മിക്ക പാർലമെന്ററി റിപ്പബ്ലിക്കുകളിലേതും പോലെ നേപ്പാളിലെ രാഷ്ട്രപതിക്കും പരിമിതമായ അധികാരങ്ങൾ മാത്രമാണുള്ളത്. പ്രധാന മന്ത്രിക്കും മന്ത്രിസഭയ്ക്കുമാണ് ഭരണഘടന കൂടുതൽ പ്രാധാന്യം നൽകുന്നത്.

## രാഷ്ട്രപതിമാരുടെ പട്ടിക (2008-തുടരുന്നു)

## അവലംബം
ഷാർജ (നഗരം)

*ഇത് ഷാർജാ നഗരത്തെ കുറിച്ചുള്ള ലേഖനമാണ്‌ ഷാർജാ എമിറേറ്റിനെ കുറിച്ചറിയാൻ [[ഷാർജ (എമിറേറ്റ്)]] കാണുക.*

യു.എ.ഇയിലെ ഒരു പ്രധാന നഗരവും ഷാർജ എമിറേറ്റിന്റെ തലസ്ഥാനവുമാണ് **ഷാർജ**(;  **').ദുബായ്-ഷാർജ-അജ്മാൻ നഗരശൃംഖലയുടെ ഭാഗമാണീ നഗരം.അറേബ്യൻ ഉപഭൂഖണ്ഡത്തിൽ [[പേർഷ്യൻ ഗൾഫ്|പേർഷ്യൻ ഉൾക്കടലിന്റെ]] വടക്കൻ തീരത്തായാണ് ഷാർജാ നഗരം നിലകൊള്ളുന്നത്.പതിനെട്ടാം നൂറ്റാണ്ട്  മുതൽ അൽ ഖ്വാസ്മി രാജവംശമാണ് ഷാർജാ നഗരം ഭരിക്കുന്നത്.സാംസ്കാരികമായും വ്യാവസായികമായും രാജ്യത്തെ പ്രധാന നഗരങ്ങളിലൊന്നാണ് ഷാർജ.[[ഐക്യ അറബ് എമിറേറ്റുകൾ|യു.എ.ഇയിലെ]][[മൊത്ത ആഭ്യന്തര ഉത്പാദനം|ആഭ്യന്തര ഉല്പാദനത്തിന്റെ]] 7.4% സംഭാവനയും ഷാർജയിൽ നിന്നുമാണ്.235 ചതുരശ്ര കിലോമീറ്ററിലായി വികസിച്ചുകിടക്കുന്ന ഷാർജ നഗരത്തിൽ 2008ലെ കണക്കുകൾ അനുസരിച്ച് എട്ട് ലക്ഷം ആളുകൾ താമസിക്കുന്നു

==ചരിത്രം==
5000 വർഷങ്ങൾക്ക് മൗൻപുതന്നെ ഷാർജയിൽ മനുഷ്യവാസമുണ്ടായിരുന്നതായി കണക്കാക്കപ്പെടുന്നു.പതിനെട്ടാം നൂറ്റാണ്ടിന്റെ ആദ്യപാദത്തിൽ ഷാർജയിലെത്തിയ ക്വാസിം വംശം അവിടെ നിലയുറപ്പിക്കുകയും നഗരത്തിന്റെ നിയന്ത്രണം ഏറ്റെടുക്കുകയും ചെയ്തു.1971 ഡിസംബർ 2 ന് ഷെയ്ഖ് ഖാലിദ് മൂന്നാമൻ ഷാർജയുൾപ്പടെ ഏഴ് എമിറേറ്റുകളെ കൂട്ടിച്ചേർത്ത് ഐക്യ അറബ് എമിറേറ്റുകൾ രൂപീകരിച്ചു.
==കാലാവസ്ഥ==
മറ്റ് അറബ് നഗരങ്ങളെപ്പോലെ ഉഷ്ണമേറിയ കാലാവസ്ഥയാണ് ഷാർജാ നഗരത്തിലും.ഫെബ്രുവരി ,മാർച്ച് മാസങ്ങളിലാണ് സാധാരണയായി ഇവിടെ മഴ പെയ്യാറുള്ളത്.
==സാംസ്കാരികം==
1998ൽ ഐക്യ അറബ് എമിറേറ്റുകളെ പ്രധിനിധീകരിച്ചുകൊണ്ട് ഷാർജ നഗരത്തെ **അറബ് ലോകത്തിന്റെ സാംസ്കാരിക തലസ്ഥാനം**ആയി [[യുനെസ്കോ]] പ്രഖ്യാപിക്കുകയുണ്ടായി.ഭരണാധികാരിയുടെ നേതൃത്വത്തിൽ സാംസ്കാരികമായി ധാരാളം വികസനപ്രവർത്തനങ്ങൾ ഷാർജയിൽ നടക്കുന്നുണ്ട്.മദ്യപാനത്തിൻ കർശന നിയന്ത്രണങ്ങളുള്ള ഷാർജ നഗരത്തെ 2015ൽ ലോകാരോഗ്യസംഘടന ആരോഗ്യനഗരം ആയി പ്രഖ്യാപിച്ചു.
==സ്ഥിതിവിവരക്കണക്കുകൾ==
2008ലെ കണക്കുകൾ അനുസരിച്ച് എട്ട് ലക്ഷത്തോളം പേരാണ് ഷാർജയിൽ താമസിക്കുന്നത്.ഇസ്ലാമാണ് പ്രധാനമതം.കേരളത്തിൽനിന്നുൾപ്പടെ ഇന്ത്യയുടെ പലഭാഗത്തുനിന്നും, പാകിസ്താൻ,ശ്രീലങ്ക മുതലായ മറ്റ് ഏഷ്യൻ രാജ്യങ്ങളിൽനിന്നും ധാരാളം ആളുകൾ ജോലിചെയ്യുന്നുണ്ട്.അറബിയാണ് പ്രാദേശികഭാഷയെങ്കിലും മലയാളമടക്കമുള്ള മിക്ക ഇന്ത്യൻ ഭാഷകളും ഇവിടെ സംസാരിക്കപ്പെടാറുണ്ട്.മറ്റ് അറബ് നഗരങ്ങളുമായി റോഡ് മാർഗ്ഗം ബന്ധപ്പെട്ടിരിക്കുന്ന ഷാർജയിൽ ഒരു രാജ്യാന്തര വിമാനത്താവളവും സ്ഥിതിചെയ്യുന്നു.[[ഐക്യ അറബ് എമിറേറ്റുകൾ|യു.എ.ഇയിലെ]] മൂന്ന് അന്താരാഷ്ട്ര ക്രിക്കറ്റ് സ്റ്റേഡിയങ്ങളിലൊന്നായ [[ഷാർജ ക്രിക്കറ്റ് അസോസിയേഷൻ സ്റ്റേഡിയം|ഷാർജ ക്രിക്കറ്റ് സ്റ്റേഡിയം]] നഗരത്തിൽ സ്ഥിതി ചെയ്യുന്നു
.
==അവലംബം==

==പുറത്തേക്കുള്ള കണ്ണികൾ==
* 
*  [http://www.shjmun.gov.ae/ ഷാർജാ നഗരസഭ] ഔദ്യോഗിക വെബ്സൈറ്റ്
* [http://www.sharjahmedia.ae/ ഷാർജാ മീഡിയ]
* [http://www.sharjah-welcome.com/ Sharjah Commerce and Tourism Development Authority]
* [http://www.sharjahmuseums.ae/ ഷാർജാ മ്യൂസിയം ഡിപ്പാർട്ട്മെന്റ്] 
* [http://www.worldstatesmen.org/United_Arab_Emirates.html#Sharjah WorldStatesmen]
*[http://www.zulekhahospitals.com **സുലേഖ ആശുപത്രി''', ] (private)

വർഗ്ഗം:ഐക്യ അറബ് എമിറേറ്റിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
ലോവർ മലേറി ഫോർമെഷൻ

ഇന്ത്യയിലെ ആന്ധ്രാപ്രദേശിൽ കാണുന്ന ഒരു ശിലാക്രമം ആണ് **ലോവർ മലേറി ഫോർമെഷൻ** അഥവാ **ലോവർ മലേറി ശിലാക്രമം**.  ഇത് അന്ത്യ ട്രയാസ്സിക് കാലത്ത് നിന്നും ഉള്ള ശിലാക്രമം ആണ്. ഇവിടെ നിന്നും നിരവധി ആദ്യ കാല ദിനോസർ ഫോസ്സിലുകൾ കിട്ടിയിടുണ്ട് . ഇത് കൂടാതെ പുരാതന ഉരഗങ്ങളുടെ ഫോസ്സിലും കിട്ടിയിടുണ്ട് , കിട്ടിയിടുള്ള പല ഫോസ്സിലുകളും ഇനിയും വർഗ്ഗികരിച്ചിട്ടില്ല .

## ഫോസ്സിലുകൾ
ദിനോസർ വർഗ്ഗത്തിന്റെ തുടക്ക കാലമായ അന്ത്യ ട്രയാസ്സിക് കാലത്ത് നിന്നുള്ള ഫോസ്സിലുകൾ ആണ് ഇവിടെ നിന്നും കണ്ടെത്തിയിടുള്ളത് . കണ്ടു കിട്ടിയതിൽ തിരിച്ചറിഞ്ഞിടുള്ള ദിനോസർ കുടുംബങ്ങൾ ഇവയാണ് സൌരിശ്ച്യൻ , സോറാപോഡ്. കണ്ടു കിട്ടിയതിൽ തിരിച്ചറിഞ്ഞിടുള്ള ഉരഗ കുടുംബങ്ങൾ ഫ്യ്ടോസൌർ , അയിറ്റൊസൗർ , റായ്നിക്കോസൗർ , പ്രൊടോസൗറിയ എന്നിവയാണ് .

## ദിനോസറുകൾ
***[[ആൽവോക്കേരിയ]]** - ഒരു സൌരിശ്ച്യൻ വിഭാഗം ദിനോസർ ആണ് . ഹോലോ ടൈപ്പ് ISI R306. ലഭിച്ച ഫോസ്സിൽ ഭാഗങ്ങൾ മേൽ ചുണ്ടിന്റെയും കിഴ് താടിയുടെയും മുൻ ഭാഗങ്ങൾ പല്ലുകൾ സഹിതം , 28 കശേരുകികൾ , ഒരു തുട  എല്ല് , ഒരു കണങ്കാലിലെ അസ്ഥി .
***[[മസ്സോസ്പോണ്ടിലസ്]]** - സോറാപോഡമോർഫ എന്ന ജീവശാഖയിൽ പെട്ട ദിനോസർ. 
***[[പ്ലറ്റിയൊസൗർ]]** - പ്രോസോറാപോഡ് എന്ന ജീവശാഖയിൽ പെട്ട ദിനോസർ.

## ഉരഗങ്ങൾ
* Angistorhinus - ഒരു ഫ്യ്ടോസൌർ വിഭാഗത്തിൽ പെട്ട ഉരഗം.
*Typothorax - ഒരു അയിറ്റൊസൗർ വിഭാഗത്തിൽ പെട്ട ഉരഗം. മുതലയുമായി വളരെ അകന്ന ബന്ധം.
*Hyperodapedon - റായ്നിക്കോസൗർ വിഭാഗത്തിൽ പെട്ട ഉരഗം.
*മലേറിസോറസ് - പ്രോടോസൗറിയ വിഭാഗത്തിൽ പെട്ട ഉരഗം.
*Paleorhinus - ഒരു ഫ്യ്ടോസൌർ വിഭാഗത്തിൽ പെട്ട ഉരഗം.

വർഗ്ഗം:ആന്ധ്രാപ്രദേശിന്റെ ഭൂമിശാസ്ത്രം
വർഗ്ഗം:ട്രയാസിക് യുഗം
വാൾട്ടർ കോഫ്മാൻ

ഓസ്ട്രിയൻ- ഹംഗറിയിൽ ഉൾപ്പെട്ടിരുന്ന ബൊഹീമിയയിൽ ജനിച്ച സംഗീതജ്ഞനും ഒട്ടനേകം സംഗീതശില്പങ്ങളുടെ സംവിധായകനുമാണ് **വാൾട്ടർ കോഫ്മാൻ** (1 ഏപ്രിൽ 1907 – 9 സപ്തം:1984). അനേകം രാജ്യങ്ങളിൽ സംഗീത സംബന്ധിയായ പരിപാടികൾ നടത്തിവന്നിരുന്ന കോഫ്മാൻ അമേരിക്കയിലെ  ഇൻഡ്യാന  സംസ്ഥാനത്തിൽപ്പെട്ട ബ്ലൂമിങ്ടണിൽ സ്ഥിരതാമസമാക്കുകയാണ് ചെയ്തത്. പൗരസ്ത്യ സംഗീതത്തിൽ അഗാധമായ അവഗാഹമുണ്ടായിരുന്ന കോഫ്മാൻ ടിബറ്റ്, ചൈന,ഭാരതം എന്നീ രാജ്യങ്ങളിലെ സംഗീത ചരിത്രത്തിന്റെ പഠനത്തിൽ നിപുണത നേടിയിരുന്നു.
ഓൾ ഇന്ത്യാ റേഡിയോയുടെ അവതരണഗാനം ചിട്ടപ്പെടുത്തിയത് വാൾട്ടർ കോഫ്മാൻ ആണ്.
## അവലംബം

വർഗ്ഗം:സംഗീതജ്ഞർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:സെപ്റ്റംബർ 9-ന് മരിച്ചവർ
പെന്നാർ

ദക്ഷിണേന്ത്യയിലൂടെ ഒഴുകുന്ന നദിയാണ് **പെന്നാർ**. പെന്നാ, പെന്നേരു, പെന്നേർ എന്നീ പേരുകളിലും അറിയപ്പെടുന്നു.  പിനാകിനി എന്നാണ് സംസ്കൃതനാമം. കർണാടകയിലെ ചിക്‌ബല്ലാപൂർ ജില്ലയിലെ നന്തികുന്നുകളിൽ നിന്നാണ് പെന്നാർ ഉദ്ഭവിക്കുന്നത്.
ലിമസ്സോൾ

യൂറോപ്യൻ ദ്വീപുരാജ്യമായ സൈപ്രസിലെ ഒരു പ്രധാന നഗരമാണ് **ലിമസ്സോൾ**(;  ;  or ; ). തെക്കൻ സൈപ്രസിൽ മദ്ധ്യധരണ്യാഴിയുടെ തീരത്തായാണ് ലിമസ്സോൾ നഗരം സ്ഥിതി ചെയ്യുന്നത്.     നിക്കോഷ്യ കഴിഞ്ഞാൽ സൈപ്രസിലെ ഏറ്റവും വലിയ നഗരമായ ലിമസ്സോൾ രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നാണ്.2012ൽ അന്താരാഷ്ട്രസംഘടനയായ മെർസർ ലോകത്തെ 221 നഗരങ്ങളിലായി  ജീവിതനിലവാരം മാനദണ്ഡമായി നടത്തിയ കണക്കെടുപ്പിൽ ലിമസ്സോൾ 87ആം സ്ഥാനം കരസ്ഥമാക്കി.
## ചരിത്രം
പുരാതനനഗരമാണ് ലിമസ്സോൾ. ബി.സി 2000ൽ ഇവിടെനിന്നും മനുഷ്യാവശിഷ്ടങ്ങൾ കണ്ടെടുത്തിട്ടുണ്ട്. എ.ഡി 1191 ൽ ഒരു കപ്പൽദുരന്തത്തിൽപ്പെട്ട് സൈപ്രസിലെത്തിയ ഇംഗ്ലണ്ട് രാജാവ് റിച്ചാർഡ് ഒന്നാമനാണ് ഒരു നഗരമെന്ന നിലയിൽ ലിമസ്സോളിന്റെ വളർച്ചയ്ക്ക് അടിത്തറയിട്ടത്.പതിനാറാം നൂറ്റാണ്ടിൽ സൈപ്രസ് ഓട്ടൊമൻ സാമ്രാജ്യത്തിന്റെ ഭാഗമായി. തുർക്കിയിൽനിന്നും ധാരാളം പേർ സൈപ്രസിലെത്തി താമസം തുടങ്ങി. ഗ്രീക്ക്,തുർക്കിഷ് ഭാഷകളുടെ പടനത്തിനായി ധാരാളംവിദ്യാലയങ്ങൾ ഇക്കാലയളവിൽ നിക്കോഷ്യയിലും ലിമസ്സോളിലുമായി തുറക്കപ്പെട്ടു.
1878ൽ ബ്രിട്ടീഷുകാർ സൈപ്രസ് പിടിച്ചടക്കി.ലിമസ്സോളിന്റെ ആദ്യ ഗവർണർ ജനറലായി കേണൽ വാറൻ ന്നിയമിക്കപ്പെട്ടു.അദ്ദേഹത്തിന്റെ ഭരണപരിഷ്കാരങ്ങളുടെ ഭാഗമായി ലിമസ്സോൾ നഗരം കൂടുതൽ അഭിവൃദ്ധിയിലേക്ക് കുതിച്ചു.മികച്ച ഗതാഗതസംവിധാനങ്ങളും സമ്പൂർണ്ണ വൈദ്യുതിവിതരണവും നഗരത്തിൽ നിലവിൽ വന്നു.1880ൽ ലിമസ്സോൾ നഗരത്തിൽ ആദ്യമായി പോസ്റ്റ് ഓഫീസും പ്രിന്റിംഗ് പ്രസും സ്ഥാപിക്കപ്പെട്ടു.ബ്രിട്ടീഷ് ഭരണകാലത്ത് സൈപ്രസ്സിലെ ഒരു പ്രധാന സാംസ്കാരികകേന്ദ്രമായി ലിമസ്സോൾ മാറി.
## സ്ഥിതിവിവരക്കണക്കുകൾ
2013ലെ കണക്കുകൾ പ്രകാരം ഏകദേശം ഒന്നേമുക്കാൽ ലക്ഷത്തോളം ആളുകൾ ലിമസ്സോളിൽ താമസിക്കുന്നു.ഗ്രീക്ക്,തുർക്കിഷ്,അർമേനിയൻ വർഗ്ഗങ്ങളില്പെട്ട ആളുകളാണ് ഈ നഗരത്തിൽ താമസിക്കുന്നത്.ഗ്രീക്ക്, തുർക്കിഷ് എന്നിവയാണ് ഇവിടുത്തെ പ്രധാന സംസാരഭാഷകൾ.സൈപ്രസ്സിലെ പ്രധാന വ്യാവസായികകേന്ദ്രങ്ങളിലൊന്നായ ലിമസ്സോളിലും പ്രാന്തപ്രദേശങ്ങളിലുമായി 350ലേറെ ചെറുകിടവ്യവസായങ്ങൾ കണ്ടുവരുന്നു.1926ലെ തിരഞ്ഞെടുപ്പ് മുതൽ കമ്മ്യൂണിസ്റ്റ് പാർട്ടിക്ക് മുൻതൂക്കമുള്ള ലിമസ്സോളിൽ കമ്മ്യൂണിസ്റ്റ് പാർട്ടിയുടെ പിൻഗാമികളായ *ഏ.കെ.ഇ.എൽ* ആണ് ഭരണത്തിലുള്ളത്.ഏ.കെ.ഇ.എൽ നേതാവ് ആന്ദ്രേ ക്രിസ്റ്റൊവു ആണ് 2011 മിതൽ ലിമസ്സോൾ നഗരത്തിന്റെ മേയർ. രണ്ട് രാജ്യാന്തര വിമാനത്താവളങ്ങൾ ലിമസ്സോൾ നഗരത്തിലുണ്ട്.സൈപ്രസിലെ ഏറ്റവും വലിയ തുറമുഖമായ ലിമസ്സോൾ തുറമുഖം മദ്ധ്യധരണ്യാഴിയിലെ ഏറ്റവും തിരക്കേറിയ തുറമുഖമാണ്. സൈപ്രസ് ശാസ്ത്രസാങ്കേതികസർവകലാശാലയുടെ ആസ്ഥാനവും ഇവിടെയാണ്.
## അവലംബം

## പുറത്തേക്കുള്ള കണ്ണികൾ

*Portal of Limassol 
*ലിമസ്സോൾ നഗരസഭ
വർഗ്ഗം:സൈപ്രസിലെ നഗരങ്ങൾ
ചന്ദനക്കുറി എരണ്ട

**ചന്ദനക്കുറി എരണ്ട**യ്ക്ക്   ആംഗലത്തിൽ **Eurasian wigeon**, **widgeon**, **Eurasian widgeon** എന്നൊക്കെ പേരുണ്ട്. ശാസ്ത്രീയ നാമം *Mareca penelope* എന്നാണ്. ദേശാടന പക്ഷിയാണ്.

## രൂപവിവരണം
42-52 സെ.മി നീളവും, 71-80 സെ.മീ. ചിറകു വിരിപ്പും, 500-1073 ഗ്രാം തൂക്കവും ഉണ്ട്.   

## വിതരണം

യൂറോപ്പിന്റേയും ഏഷ്യയുടേയും വടക്കൻ ഭാഗങ്ങളിൽ  പ്രജനനം ചെയ്യുന്നു തണുപ്പുകാലത്ത് ദക്ഷിണ ഏഷ്യയിലേക്കും ആഫ്രിക്കയിലേക്കും ദേശാടനം നടത്തുന്നു. 

## സ്വഭാവവും പ്രകൃതിയും

കൃഷി നിലങ്ങളിലും നനവുള്ള പുൽ മേടുകളിലും ചതുപ്പുകളിലും കാണുന്നു. പുല്ലുകളും വിത്തുകളും ഭക്ഷിക്കുന്നു.  നിലത്താണ് കൂട് ഉണ്ടാക്കുന്നത്. 

## അവലംബം

* 

* 

* 

* 

* 

## പുറത്തേക്കുഌഅ കണ്ണികൾ

* Wigeon at RSPB's Birds by Name
* 
* 
* Feathers of Eurasian Wigeon (''Anas Penelope'') 
* 
* 
* 

വർഗ്ഗം:ഇന്ത്യയിലെ പക്ഷികൾ
ഭാസ്കരാചാര്യരുടെ ചക്രം

1150-ൽ ഭാരതീയ ഗണിതശാസ്ത്രജ്ഞനായ ഭാസ്കരാചാര്യൻ കണ്ടുപിടിച്ച ഒരു യന്ത്രമാണ് **ഭാസ്കരാചാര്യരുടെ ചക്രം**. ഇത് പുറത്തുനിന്നും ഊർജ്ജം ആവശ്യമില്ലാതെ സ്വയമായി പ്രവർത്തനം തുടരാനാകുന്ന തരം (Perpetual motion) യന്ത്രമാണ്. ഈ ചക്രത്തിൽ ചരിഞ്ഞതോ വർത്തുളമോ ആയ ആരക്കാലുകളിൽ രസം നിറച്ചിരിക്കുന്നു. ചക്രത്തിന്റെ ആദ്യ കറക്കങ്ങളിൽ ഈ രസത്തിന്റെ ഭാരം ആരക്കാലിന്റെ വിവിധ വശങ്ങളിൽ ചെലുത്തുന്ന അസന്തുലിത ബലത്തിന്റെ ഫലമായി ചക്രം വളരെ നേരം നിർത്താതെ കറങ്ങാൻ ഇടവരുത്തുന്നു.

## അവലംബം

## പുറം കണ്ണികൾ
* Shifting-Mass Overbalanced Wheel
തിരുവണ്ണാമലൈ സെൻട്രൽ ബസ് സ്റ്റേഷൻ

തിരുവണ്ണാമലൈ സെൻട്രൽ ബസ് സ്റ്റേഷൻ, തമിഴ്നാട്ടിലെ തിരുവണ്ണാമലൈ അപ്ലിക്കേഷൻ പ്രധാന ബസ് സ്റ്റേഷൻ ഒന്നാണ്.
സുന്ദ ദ്വീപുകൾ

മലയ് ദ്വീപസമൂഹത്തിലെ ഒരുകൂട്ടം ദ്വീപുകളാണ് **സുന്ദ ദ്വീപുകൾ.**

ഇവയെ വലിയ സുന്ദ ദ്വീപുകൾ (Greater Sunda Islands) എന്നും ചെറിയ സുന്ദ ദ്വീപുകൾ (Lesser Sunda Islands) എന്നും തരം തിരിക്കാം.

## വലിയ സുന്ദ ദ്വീപുകൾ
മലയ് ദ്വീപസമൂഹത്തിലെ ഒരുകൂട്ടം വലിയ ദ്വീപുകളാണ് **വലിയ സുന്ദ ദ്വീപുകൾ**. ഇവ മിക്കവയും ഇന്നത്തെ ഇന്തോനേഷ്യയുടെ ഭാഗമാണ്. കൂട്ടത്തിലെ ചെറിയ ദ്വീപായ ജാവയിലാണ് ഏറ്റവും കൂടുതൽ ജനസംഖ്യ; പടിഞ്ഞാറൻ വശത്ത് മലേഷ്യയിൽ നിന്ന് മലാക്കാ കടലിടുക്കിന് കുറുകെയായി ആണ് സുമാത്രയുടെ സ്ഥാനം; കലിമന്തം എന്ന് വിളിക്കപ്പെടുന്ന ഇന്തോനേഷ്യൻ മേഖലയായ  വിശാല ബോർണിയോയും ഏതാണ്ട്  **Y** ആകൃതിയിലുള്ള സുലവേസിയും(മുൻപ് സെലെബസ്) കിഴക്കൻ ഭാഗത്താണ്. ചില നിർവചനങ്ങൾ അനുസരിച്ച് ജാവയും സുമാത്രയും ബോർണിയോയും മാത്രമാണ് വലിയ സുന്ദ ദ്വീപുകളിൽ ഉൾപ്പെട്ടിരിക്കുന്നത്.
### ഭരണം
വലിയ സുന്ദ ദ്വീപുകൾ മിക്കവാറും ഇന്തോനേഷ്യയുടെ അതിർത്തിയിലാണ്.എങ്കിലും ബോർണിയോ ദ്വീപ്‌, ബ്രൂണയ്, ഇന്തോനേഷ്യ, മലേഷ്യ എന്നിവയുടെ അതിർത്തികളാൽ വിഭജിക്കപ്പെട്ടിരിക്കുന്നു.ബ്രൂണയ് മുഴുവനും ഇന്തോനേഷ്യയുടെ അഞ്ചു പ്രവിശ്യകളും മലേഷ്യയുടെ രണ്ടു സംസ്ഥാനങ്ങളും ലബുവനിന്റെ അതിർത്തിയും ബോർണിയോ ദ്വീപിൽ ഉൾപ്പെട്ടിരിക്കുന്നു

## ചെറിയ സുന്ദ ദ്വീപുകൾ

**ചെറിയ സുന്ദ ദ്വീപുകൾ** വലിയ സുന്ദ ദ്വീപുകൾക്ക്‌ കിഴക്ക് വശത്തുള്ള ഒരു കൂട്ടം ദ്വീപുകളാണ്.ഇവ അഗ്നിപർവത കമാനത്തിന്റെയും ജാവൻ കടലിലെ സുന്ദ കിടങ്ങിന്റെ പ്രവർത്തനത്താൽ രൂപം കൊണ്ട സുന്ദ കമാനത്തിന്റെയും ഭാഗമാണ്.പ്രധാനപ്പെട്ട ചെറിയ സുന്ദ ദ്വീപുകൾ ബാലി,ലോമ്പോക്ക്,സുംബാവ,ഫ്ലോറിസ്,സുംബ,ടിമോർ,അലോർ ദ്വീപസമൂഹം,ഭാരത് ദയ ദ്വീപുകൾ,ടാനിബാർ ദ്വീപുകൾ എന്നിവയാണ്(പടിഞ്ഞാറു നിന്ന് കിഴക്കോട്ട്)
### ഭരണം
ചെറിയ സുന്ദ ദ്വീപുകളിൾ മിക്കവയുംഇന്തോനേഷ്യയുടെ പ്രവിശ്യകൾ ആണ്.

ടിമോർ ദ്വീപിന്റെ കിഴക്ക്  ഭാഗം കിഴക്കൻ ടിമോറിന്റെ ഭാഗമാണ്.
### ജൈവവൈവിധ്യം
ചെറിയ സുന്ദ ദ്വീപുകളിൽ  മിക്കവയും  വാല്ലസ്  രേഖയ്ക്ക് കിഴക്ക് ഭാഗത്താണ്.ലോമ്പോക്കും സുംബാവയും മുതൽ കിഴക്ക് ഫ്ലോറിസും അലോറും വരെ ഇന്തോനേഷ്യയുടെ മിക്ക പ്രദേശങ്ങളിലുമുള്ള മഴക്കാടുകൾക്ക് പകരം വരണ്ട വനങ്ങളാണ്.എങ്കിലും ചില ഭാഗങ്ങളിൽ മഴ ക്കാടുകളുമുണ്ട്.പ്രശസ്തമായ കൊമോഡോ ഡ്രാഗൺ ഉൾപ്പെടെ പല അപൂർവ ജീവികളും ഇവിടെ കാണപ്പെടുന്നു.

## അവലംബം


വർഗ്ഗം:ഏഷ്യയിലെ ദ്വീപുകൾ
വർഗ്ഗം:ദ്വീപസമൂഹങ്ങൾ
വർഗ്ഗം:ഇന്തോനേഷ്യയിലെ ദ്വീപസമൂഹങ്ങൾ
ചെൻജിയാങ് കൗണ്ടി

ഫുക്സിയൻ നദിയുടെ വടക്കായി, ചൈനയിൽ സ്ഥിതിചെയ്യുന്ന യുന്നാൻ പ്രവിശ്യയിലെ, യുക്സിയിലാണ്, **ചെൻജിയാങ് കൗണ്ടി** (ചൈനീസ് :officially 澂江县; often spelled 澄江县; pinyin: Chéngjiāng Xiàn; earlier Tchinkiang))  സ്ഥിതിചെയ്യുന്നത്.
പരിണാമസംബന്ധിയായ ജീവശാസ്ത്രത്തിന്റെ,പ്രതേകിച്ച് പാലിയന്റോളജിയിൽ (ഫോസ്സിലിനെ കുറിച്ചുള്ള പഠനം) ചെൻജിയാങ്, മൃദുവായ പേശികളുള്ള,525 -നും 520 മില്ല്യൺ വർഷങ്ങൾക്കുമുമ്പ്, കാമ്പ്രിയൻ സ്ഫോടനത്തിനുമുമ്പ്, ജീവിച്ചിരുന്ന,*ബെർജസ് ഷെയ്‍ൽ  *- നേക്കാൾ വർണ്ണശബളമായതും വയസ്സ് ഏറിയതുമായ , *മയോഷ്യൻഷാൻ ഷെയ്‍ൽസ്*  പോലുള്ള ജീവികളുടെ ഫോസിലുകളെ കണ്ടെത്തലിൽ പ്രശസ്തമായ ഒരിടമാണ്.ഇരുപതാം നൂറ്റാണ്ടിൽ കണ്ടെത്തിയ ഏറ്റവും പ്രധാനപ്പെട്ട ഫോസിലുകളായാണ് ഇവയെ കണക്കാക്കപ്പെടുന്നത്. വ്യത്യസ്തവും, ഭംഗിയും നിറഞ്ഞ ഇവയുടെ രൂപം കണ്ടിട്ടല്ല, എന്നാൽ ഈ ജീവിജാലത്തിന്റെ വൈവിധ്യം കണ്ടിട്ടാണ്.കൂടാതെ ഭൂമിയുടെ പരിണാമത്തേ തന്നെ മനസ്സിലാക്കുന്നതിനായുള്ള തെളിവുകളും ഇവ തരുന്നു.

ചാൾസ് വാൽക്കോട്ടിന്റെ ബർഗസ് ഷൈലിനെക്കുറിച്ചുള്ള പ്രാഥമിക പ്രസാധനം നടത്തിയ 1912കളിൽ ഫോസിലുകളെകുറിച്ച് വിവരിച്ച ഹെൻറി മാൻസുയും, ജാക്വെസ് ഡെപ്രാറ്റുമാണ് ഇവിടത്തെ ഫോസിലുകളെ കണ്ടെത്തിയത്.1984-കൾക്ക് തൊട്ടുമുമ്പാണ്,ഹു ക്സിയാൻ ഗുവാങ് എന്ന, യുന്നാൻ യൂണിവേഴ്‍സിറ്റിയിലെ പ്രൊഫസറിലൂടെ പാലിയന്റോളജിയുടെ മഹത്ത്വം ലോകം അറിയുന്നത്,യുന്നാൻ യൂണിവേഴ്സിറ്റിയിലാണ് കുൻമിങ്ങിലെ ചെൻജിയാങ് ബയോട്ടയുടെ റസർച്ച് സെന്ററിൽ അദ്ദേഹം ഡയറക്ടറായി  അനുവർത്തിപോരുന്നത്.കൂടാതെ ഗുവാങ്, നാൻ ജിങിൽ സ്ഥിതിചെയ്യുന്ന പാലിയന്റോളജിക്കൽ ഇൻസ്റ്റിറ്റ്യൂട്ടായ ചൈനീസ് അക്കാദമി ഓഫ് സൈൻസിലെ പ്രൊഫസറുംകൂടിയായിരുന്നു.

കൂടുതൽ വികസനങ്ങൾ വരാത്തതും, ധാരാളം ഫോസ്ഫേറ്റ് നിക്ഷേപങ്ങളും,പഴയകാല ഫോസിലുകളും ഉള്ളതുമായ ഒരിടമാണ് ചെൻജിയാങ്.ഹു-ക്സിയാൻ ഗുവാങിന്റെ നേതൃത്വത്തിൽ ഇവിടെ നിരക്ഷണങ്ങൾ ആരംഭിക്കുകയും ഈ നിക്ഷേപങ്ങൾക്കൊപ്പം മറ്റു പഴയ ഫോസിലുകളും കണ്ടെത്തിയ  സമയത്ത് ഇവയെല്ലാം വൻതോതിൽ ചൂഷണത്തിനിരയാകുകയായിരുന്നു.ഇതിന്റേയൊക്കെ ഫലമായി അമിത ഖനനം ഇവിടെ നിരോധിക്കപ്പെടുകയും,ഫോസിലുകളുടെ ശാസ്ത്രീയമായ വിവരങ്ങൾ നൽകിക്കൊണ്ട് ലോക പൈതൃക പട്ടികയിൽ ചെൻജിയാങ് ഇടം നേടുകയും ചെയ്തു.പക്ഷെ പരിണതഫലമായി ഖനനം പുനഃരാരംഭിക്കുകയും, ഇത് ഫോസിലുകളുടെ പാളികൾ ബലത്തിന് ഭീഷണിയാകുകയും, പിന്നീട് അത് അടർന്നുപോകുവാൻ കാരണമാകുകയും ചെയ്തു.

## ഫോസിലുകളെക്കുറിച്ചുള്ള ഗാലറി

File:Misszhouia longicaudata 2.jpg|മിസ്സ്ഷോയ്യ ലോങ്കികോഡാറ്റാ
File:Heliomedusa orienta.jpg|ഹെലിമെഡുസ ഓറിയെന്റ
File:Leanchoilia illecebrosa.jpg|ലെഞ്ചോളിയ ഇല്ലെകെബ്രോസാ
File:Haikouella lanceolata China.jpg|ഹൈക്കുല്ല ലാൻകെലാറ്റ


## അധിക വായന
* 

* 

* 

## അവലംബം

## അധിക ലിങ്കുകൾ
* Chengjiang County Official Website 

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
ചിയാങ് കെയ് ഷെക്

left|thumb|275x275px|ചിയാങ് കെയ് ഷെക് 1907-ല് ‍ ബോഡിങ്ങ് മിലിട്ടറി അക്കാദമിയിൽ
റിപ്പബ്ലിക് ഓഫ് ചൈനയുടെ നായകനായിരുന്ന** ചിയാങ് കെയ് ഷെക് ** (1887, ഒക്ടോബർ 31, –1975, ഏപ്രിൽ 5) ഒരു ചൈനീസ് രാഷ്ട്രീയ നേതാവും, സൈന്യത്തെ നയിച്ചിരുന്ന പ്രമുഖനുമായിരുന്നു.അദ്ദേഹം, **ചിയാങ് ചങ് ചെങ്** (蔣中正, Jiang Zhongzheng)എന്നും **ചിയാങ് ചി ഷി**(蔣中正, Jiang Zhongzheng) എന്നും അറിയപ്പെട്ടു. സ്റ്റാൻഡേർഡ് ചൈനീസിൽ ചിയാങ് അവിടത്തെ ദേശീയ രാഷ്ട്രീയ പാർട്ടിയായിരുന്ന കുമിംഗ്താങിലെപ്രധാനപ്പെട്ട ഒരു വ്യക്തിയും,സൺ യാറ്റ് സെന്നിന്റെ അടുത്ത കൂട്ടുകാരനുമായിരുന്നു.പിന്നീടദ്ദേഹം കുമിംഗ്താങിന്റെ വാസപുവ പട്ടാളത്തെ നയിക്കുകയും,1925-ലെ ചിയാങിന്റെ മരണശേഷം തന്റെ മകൻ അധികാരത്തിലേക്ക് വരുകയും ചെയ്തു.1926-ന് രാജ്യത്തെ ഒരുമിപ്പിക്കാനായി അദ്ദേഹം നോർത്തേൺ എക്സ്പെ‍ഡിഷൻ എന്ന പട്ടാള കാമ്പെയിൻ നടത്തുകയും, ചൈനയിലെ ചെറിയ നേതാവായി മാറുകയും ചെയ്തു. അദ്ദേഹം 1928 മുതൽ 1948 വരെ റിപ്പബ്ലിക്ക് ഓഫ് ചൈനയിലെ നാഷ്ണൽ മിലിട്ടറി കൗൺസിലിന്റെ ചെയർമാനായി പ്രവർത്തിച്ചു.

## ആദ്യകാല ജീവിതം
### കുട്ടിക്കാലം
സെജിയാങിൽ സ്ഥിതിചെയ്യുന്ന, ഫെൻഗുവയിലെ  നിങ്ബോ നഗരത്തിന്റെ മദ്ധ്യത്തിൽ നിന്ന് തെക്കുപടിഞ്ഞാറ്‌ 30 കിലോമീറ്റർ അകലെ ക്സിക്കു എന്ന ഗ്രാമത്തിലാണ്  ചിയാങ് ജനിച്ചത്. എന്നിരുന്നാലും,ജ്യാഗ്സുയിൽ സ്ഥിതിചെയ്യുന്ന യിക്സിങ്ങിലെ,  ചൈന സംസ്ക്കാരത്തിന്റെ പ്രധാനപ്പെട്ട നാഴികകല്ലുകളായ  ഈ പരമ്പരാഗത ഭവനം വുക്സിയിൽ നിന്ന് തെക്കുപടിഞ്ഞാറ് 38 കിലോമീറ്ററും ( 24 മീ), ലേക്ക് ടായിന്റെ തീരത്തിൽ നിന്ന് 10 കിലോമീറ്റർ അകലേയുമാണ്.ചിയാങിന്റെ അച്ഛനായ   ജിയാങ് സാവോകോങ് -ഉം(蔣肇聰) അമ്മയായ വാങ് കെയ്യും  (王采玉) സമൂഹത്തിലെ ഉയർന്ന ജാതിയിൽപ്പെട്ട രണ്ട് മനുഷ്യരായിരുന്നു.പക്ഷെ ചിയാങിന്റെ അച്ഛൻ അദ്ദേഹത്തിന് എട്ട് വയസ്സുള്ളപ്പോൾ മരിച്ചു, തന്റെ അമ്മയെ കുറിച്ച് അദ്ദേഹം എഴുതിയതിങ്ങനെയാണ് , " *സങ്കീർണത നിറഞ്ഞ നന്മകളുടെ സാക്ഷാത്കാരം*". 

## അവലംബം

## അധിക ലിങ്കുകൾ
* Obituary, NY Times, April 6, 1975, ''The Life of Chiang Kai-shek: A Leader Who Was Thrust Aside by Revolution''http://www.nytimes.com/learning/general/onthisday/bday/1031.html
* ROC Government Biography
* ''Time'' magazine's "Man and Wife of the Year", 1937 
* The National Chiang Kai-shek Memorial Hall Official Site 
* The Chungcheng Cultural and Educational Foundation 
* Generalissimo Chiang Kai-shek Association Hong Kong 
* Order of Generalissimo Chiang Kai-shek supplementing the Act of Surrender&nbsp;– by Japan on September 9, 1945
* Family tree of his descendants  (in Simplified Chinese)
* The Chiang Kai-shek Index at the Franklin D. Roosevelt Presidential Library and Museum
* 1966 GIO Biographical video 
* "The Memorial Song of Late President Chiang Kai-shek" (Ministry of National Defence of ROC) 
* Chiang Kai-shek Biography&nbsp;– From Spartacus Educational
* 
* The National Chiang Kai-shek Cultural Center Official Site 
* Chiang Kai-shek Diaries at the Hoover Institution Archives 
വർഗ്ഗം:1887-ൽ ജനിച്ചവർ
വർഗ്ഗം:1975-ൽ മരിച്ചവർ
വർഗ്ഗം:കുമിംഗ്താങ് പാർട്ടി അംഗങ്ങൾ
വർഗ്ഗം:തായ്‌വാൻ
മഹാവെലി നദി

ശ്രീലങ്കയിലെ ഏറ്റവും നീളം കൂടിയ നദിയാണ് **മഹാവെലി നദി** (, literally "Great Sandy River";  [*mahawali gangai*]). ദക്ഷിണ ശ്രീലങ്കയിലെ ഹോർട്ടൺ ദേശീയോദ്യാനത്തിൽ നിന്നും ഉൽഭവിച്ച് ട്രിങ്കോമാലിയിൽ വെച്ച് ബംഗാൾ ഉൾക്കടലിൽ പതിക്കുന്ന മഹാവെലി നദിക്ക് 335 കിലോമീറ്റർ നീളമുണ്ട്. മഹാവെലി നദിയുടെ നീർവാഴ്ചാപ്രദേശം ശ്രീലങ്കയുടെ ആകെ വലിപ്പത്തിന്റെ അഞ്ചിലൊന്നുവരും. മഹാവെലി ജലവൈദ്യുതപദ്ധതിയിൽനിന്നുമാണ് രാജ്യത്തിനാവശ്യമായ വൈദ്യുതിയുടെ 40 ശതമാനവും ഉല്പാദിപ്പിക്കുന്നത്. കോട്ടമാലി നദിയാണ് മഹാവെലിയുടെ പ്രധാന പോഷകനദി. ആദം കൊടുമുടിയിൽ നിന്നുമാണ് മഹാവെലി നദി ഉത്ഭവിക്കുന്നതെന്ന തെറ്റിദ്ധാരണ ഇന്നും ശ്രീലങ്കയിൽ നിലനിൽക്കുന്നു. മഹാവെലി നദി ഇന്ന് അഭിമുഖീകരിക്കുന്ന ഏറ്റവും വലിയ പ്രശ്നങ്ങളിലൊന്നാണ്. മധ്യശ്രീലങ്കയിലെ കാർഷികമേഖലയ്ക്കാവശ്യമായ ജലമെത്തിക്കുന്നത് മഹാവെലി നദിയിൽനിന്നുമാണ്.

## അവലംബം

## പുറത്തേക്കുള്ള കണ്ണികൾ
* Mahaweli River The Lifeline of Sri Lanka
വർഗ്ഗം:ഏഷ്യയിലെ നദികൾ
വർഗ്ഗം:ശ്രീലങ്കയിലെ നദികൾ
വിമാനം (ചലച്ചിത്രം)

നവാഗതനായ പ്രദീപ് എം നായർ തിരക്കഥയെഴുതി സംവിധാനം ചെയ്യുന്ന മലയാള ചലച്ചിത്രമാണ് **വിമാനം** (Vimaanam). പൃഥ്വിരാജ് സുകുമാരനാണ് പ്രധാന കഥാപാത്രത്തെ അവതരിപ്പിക്കുന്നത്. സ്വയം വിമാനങ്ങൾ നിർമ്മിച്ച് പറപ്പിച്ച, ഭിന്നശേഷിയുള്ള സജി തോമസ് ആയിട്ടാണ് പൃഥ്വിരാജ് അഭിനയിക്കുന്നത്. 
  		  	
തൊടുപുഴക്കാരനായ സജി ജൻമനാ ബധിരനും മൂകനുമാണ്. ദാരിദ്ര്യം കാരണം സജിക്ക് ഏഴാം ക്ലാസ്സിൽ പഠനം അവസാനിപ്പിക്കേണ്ടിവന്നു. എന്നാൽ ജന്മനായുള്ള പരിമിതികൾക്കും പ്രതികൂലമായ ജീവിതസാഹചര്യങ്ങൾക്കും മുന്നിൽ തളരാൻ സജീ തയ്യാറായിരുന്നില്ല. റബ്ബർതോട്ടങ്ങളിൽ കീടനാശിയടിക്കാൻ വന്ന ഹെലികോപ്റ്ററുകൾ കണ്ട പതിനഞ്ചു വയസ്സുകാരന്റെ സ്വപ്‍നങ്ങളിൽ വിമാനങ്ങൾ നിറഞ്ഞു. പിന്നീട് സ്വന്തമായി വിമാനങ്ങൾ നിർമ്മിക്കാനുള്ള നിരന്തരപരിശ്രമങ്ങളായിരുന്നു സജിയുടെ ജീവിതത്തിൽ. വിമാനനിർമ്മാണം സംബന്ധിച്ച പുസ്തകങ്ങൾ വായിച്ചും പൈലറ്റുമാരുടെ ഉപദേശങ്ങൾ തേടിയും സജി ഒടുവിൽ ആ സ്വപ്നം പൂവണിയിക്കുക തന്നെ ചെയ്‍തു. പതിനഞ്ചു വർഷങ്ങൾ നീണ്ട പരിശ്രമത്തിനൊടുവിൽ സജി സ്വന്തമായി വിമാനം നിർമ്മാനം നിർമ്മിച്ചു പറപ്പിച്ചു. വിമാനം രൂപകൽപന ചെയ്ത ഭിന്നശേഷിയുടെ ആദ്യ വ്യക്തി എന്ന നേട്ടവുമായി ഇന്ത്യാ ബുക്ക് ഓഫ് റെക്കോർഡ്‌സിലും സജിയുടെ പേര് ഇടംപിടിച്ചു. ഡിസ്കവറി ചാനലിൽ ഹൃത്വിക് റോഷൻ അവതരിപ്പിക്കുന്ന പ്രോഗ്രാമിലും അടുത്തിടെ സജിയുടെ കണ്ടുപിടിത്തങ്ങൾ കയ്യടി നേടി. വൈകല്യങ്ങൾ മറികടന്ന് ജീവിതവിജയം സ്വന്തമാക്കിയ ഒമ്പത് ഹീറോകളുടെ പട്ടികയിലായിരുന്നു നാൽപ്പത്തിയഞ്ചുകാരനായ സജി ഇടംപിടിച്ചത്. മറ്റുള്ളവർക്കു പ്രചോദനമേകുന്ന സജിയുടെ ഈ ജീവിതകഥയാണ് വിമാനം എന്ന പേരിൽ സിനിമയാകുന്നത്.

## അഭിനയിക്കുന്നവർ
*പൃഥ്വിരാജ് സുകുമാരൻ - സജി തോമസ്

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
ഹൊക്കൈഡൊ

ജപ്പാനിലെ എറ്റവും വലിയ രണ്ടാമത്തെ ദ്വീപാണ് . നേരത്തെ ഇസൊ, എസൊ എന്നീ പേരുകളിൽ അറിയപ്പെട്ടിരുന്നു. ജപാനിലെ 47 പ്രിഫെക്ച്ചറുകളിൽ ഏറ്റവും വലുതും ഏറ്റവും വടക്കായി സ്ഥിതി ചെയ്യുന്നതുമായ ഈ ദ്വീപ് ഹോൺഷുവുമായി സൈകെൻ ടണൽ എന്ന സമുദ്രത്തിനടിയിലുള്ള റെയിൽവേ തുരങ്കത്തിനാൽ ബന്ധിപ്പിച്ചിരിക്കുന്നു . ത്സുഗാരു കടലിടുക്ക് ഹോൺഷു ദ്വീപിനെ ഹൊക്കൈഡൊ ദ്വീപിൽനിന്നും വേർതിരിക്കുന്നു 

ലോകത്തിലെ ഏറ്റവും വലിയ 21-ആമത്തെ ദ്വീപായ ഇതിന്റെ  വിസ്തീർണ്ണം 83,453.57 ച.കി.മീറ്ററും (32,221.60 ച.മൈൽ) ജനസംഖ്യ 5,507,456 (2010 ഒക്ടോബർ 1) ആകുന്നു. ഏറ്റവും വലിയ നഗരവും ഈ പ്രിഫെക്ച്ചറിന്റെ തലസ്ഥാന നഗരവുമാണ് സപ്പോറോ( Sapporo ജനസംഖ്യ 1,890,561)

## ചരിത്രം

അയ്നു, നിവ്ഖ്, ഒറോക് എന്നീ ജനവിഭാഗങ്ങൾ ആയിരുന്നു ഈ ദ്വീപിൽ ആദ്യകാലങ്ങളിൽ നിവസിച്ചിരുന്നത്. ഇന്ന് ലഭ്യമായ ഹൊക്കൈഡൊയെപ്പറ്റിയുള്ള പരാമർശമുള്ള ഏറ്റവും പുരാതനമായ  ഗ്രന്ഥം, 720 എ.ഡിയിൽ എഴുതപ്പെട്ട *[[നിഹോൺ ഷോകി]]* എന്ന ഗ്രന്ഥമാണ്. 

## ഭൂമിശാസ്ത്രം

ജപ്പാന്റെ വടക്കേയറ്റത്തായി റഷ്യക്ക് സമീപമായി സ്ഥിതിചെയ്യുന്ന ഹൊക്കൈഡോ ദ്വീപ് ജപാൻ കടൽ, ഔഖോസ്റ്റ്ക്[əuˈkɔtsk] 鄂霍次克海, ശാന്തസമുദ്രം എന്നിവയാൽ ചുറ്റപ്പെട്ടുകിടക്കുന്നു. ദ്വീപിന്റെ മധ്യഭാഗത്തായി പർവതങ്ങളും അഗ്നിപർവ്വതപീഠഭൂമികളും സ്ഥിതിചെയ്യുന്നു. പ്രധാന നഗരങ്ങൾ സപ്പോറോ, അശാഹികാവ എന്നിവയുമാണ്. ഹൊക്കൈഡോ തുറമുഖം ഹോൺഷു ദ്വീപിനെ അഭിമുഖീകരിച്ചാണ് സ്ഥിതിചെയ്യുന്നത്. 

ഹൊക്കൈഡോ പ്രിഫെക്ച്ചറിൽ റിഷ്രി, ഒകുഷിരി, റെബൻ എന്നീ ദ്വീപുകളും ഉൾപ്പെടുന്നു.

ജപാനിലെ മറ്റു പല പ്രദേശങ്ങളേപ്പോലെ ഭൂകമ്പസാധ്യത കൂടിയ സ്ഥലമാണിത്. താഴെപ്പറയുന്ന അഗ്നിപർവ്വതങ്ങൾ സജീവമായി കണാക്കാക്കപ്പെടുന്നു ( 1850-നു ശേഷം ഒരു പ്രാവശ്യമെങ്കിലും പൊട്ടിത്തെറിച്ചവ).
* കൊമ
* ഉസു,ഷൊവ ഷിൻസാൻ
* ട്രൗമായ്
* ടൊകാചി (ഡൈസെറ്റ് സുസാൻ)
* മിയകാൻ

1993-ൽ റിച്ചർ മാനകത്തിൽ 7.7 രേഖപ്പെടുത്തിയ ഭൂകമ്പം സുനാമിക്ക് കാരണമാവുകയും ഓകുഷിരിയിൽ 202 പേരുടെ മരണത്തിനിടയാക്കുകയും ചെയ്തു. 26 സെപ്തംബർ 2003-ന് റിച്ചർ മാനകത്തിൽ 8.3 രേഖപ്പെടുത്തിയ ഭൂകമ്പവും ഇവിടെ ഉണ്ടായി.

### കാലാവസ്ഥ
താരതമ്യേന തണുത്ത വേനൽക്കാലവും ഹിമപാതമുണ്ടാവാറുള്ള ശൈത്യകാലവും ഇവിടെ അനുഭവപ്പെടുന്നു (കോപ്പൻ കാലാവസ്ഥാ വിഭാഗീകരണ രീതിയനുസരിച്ച് Dfb). ആഗസ്തിലെ ശരാശരി താപനില 17 - 22 °C, ജനുവരിയിലെ ശരാശരി താപനില  −12 to −4 °C എന്നിങ്ങനെയാണ്. സമുദ്രനിരപ്പിൽനിന്നുമുള്ള ഉയരം, സമുദ്രത്തിൽനിന്നുമുള്ള അകലം എന്നിവയനുസരിച്ച് താപനിലയിൽ വ്യത്യാസമുണ്ടാവുമെങ്കിലും ഈ ദ്വീപിന്റെ പടിഞ്ഞാറുവശത്ത് കിഴക്കുവശത്തെ പ്രദേശങ്ങളെ അപേക്ഷിച്ച് താരതമ്യേന ചൂട് കൂടുതലാണ്. ടൈഗ പ്രദേശമായ ഹൊക്കൈഡോയുടെ വടക്ക് ഉയർന്ന തോതിലുള്ള ഹിമപാതം ഉണ്ടാവാറുണ്ട്. 

## അവലംബം

വർഗ്ഗം:ജപ്പാനിലെ ദ്വീപുകൾ
ടിപ്പുവിന്റെ കടുവ

മൈസൂർ രാജാവായിരുന്ന ടിപ്പു സുൽത്താനുവേണ്ടി പതിനെട്ടാം നൂറ്റാണ്ടിൽ ഉണ്ടാക്കിയ ഒരു യാന്ത്രിക കളിപ്പാട്ടമാണ് **ടിപ്പുവിന്റെ കടുവ (Tipu's Tiger)**. മരത്തിൽ കടഞ്ഞെടുത്ത് ചായമടിച്ച ഈ കളിപ്പാട്ടം ഒരു കടുവ യഥാർത്ഥവലിപ്പത്തിലുള്ള ഒരു ബ്രിട്ടീഷുകാരനെ തിന്നുന്ന രൂപത്തിലുള്ളതാണ്. പ്രവർത്തിപ്പിക്കുമ്പോൾ മനുഷ്യന്റെ കൈ ചലിക്കുകയും ഒരു കരച്ചിൽ കേൾക്കുകയും ചെയ്യും, ഒപ്പം കടുവ മുരളുന്നതും. ഒരു വശത്തുള്ള അടപ്പു നീക്കി നോക്കിയാൽ 18 നോട്ടുകളുള്ള ഒരു പൈപ്പ് ഓർഗന്റെ കീബോഡും കാണാം.  

ടിപ്പുവിനു വേണ്ടി ഉണ്ടാക്കിയ ഈ യന്ത്രത്തിൽ അദ്ദേഹത്തിന്റെ വ്യക്തിമുദ്രയായ കടുവയുടെ രൂപവും തന്റെ ശത്രുവായ ബ്രിട്ടീഷുകാരോടുള്ള വെറുപ്പും കാണിച്ചിരിക്കുന്നു. 1799-ൽ ടിപ്പൂ കൊല്ലപ്പെട്ടതിനുശേഷം അദ്ദേഹത്തിന്റെ കോട്ടയിൽ നിന്നാണ്‌ ഈ കടുവയെ കണ്ടെടുത്തത്‌. ഗവർണർ ജനറലായ ലോഡ്‌ മോർണിങ്ങ്‌ടൺ അതിനെ ലണ്ടൻ ടവറിൽ പ്രദർശിപ്പിക്കാൻ കൊണ്ടുപോയി. 1808-ൽ ഈസ്റ്റ്‌ ഇന്ത്യ ഹൌസിൽ ആണിത്‌ ആദ്യം പ്രദർശിപ്പിച്ചത്‌, പിന്നീട്‌ ഈസ്റ്റ്‌ ഇന്ത്യാ കമ്പനിയുടെ ലണ്ടനിലെ ഓഫീസുകളിലും പ്രദർശിപ്പിച്ച ശേഷം ഇന്നത്‌ വിക്ടോറിയ ആൻഡ്‌ ആൽബേർട്ട്‌ മൂസിയത്തിൽ സൂക്ഷിച്ചിരിക്കുന്നു. (V&A) in 1880 (accession number 2545(IS)).  ലണ്ടനിൽ എത്തിയനാൾ മുതൽ എല്ലാക്കാലവും ഈ കടുവ ഒരു ശ്രദ്ധേയമായ പ്രദർശനവസ്തുവാണ്.

## പശ്ചാത്തലം

ഈ കടുവയെ 1795-ൽ ടിപ്പുവിനു വേണ്ടി ഉണ്ടാക്കിയതാണ്. കടുവയുടെ ചിഹ്നം ടിപ്പു തന്റെ ആയുധങ്ങളിലും പടയാളികളുടെ യൂണിഫോമുകളിലും തന്റെ കൊട്ടാരം അലങ്കരിക്കുവാനുമെല്ലാം ഉപയോഗിച്ചിരുന്നു. ടിപ്പുവിന്റെ സിംഹാസനം നിലകൊണ്ടതും ഏതാണ്ട് യാഥാർത്ഥവലിപ്പത്തിലുള്ള ഒരു മരക്കടുവയുടെ പുറത്തായിരുന്നു. സ്വർണ്ണം പൊതിഞ്ഞിരുന്ന ഈ സിംഹാസനവും മറ്റു വിലപിടിപ്പുള്ള വസ്തുക്കളെപ്പോലെ പൊളിച്ചുമാറ്റി ടിപ്പുവിനെ കീഴ്‌പ്പെടുത്തുമ്പോൾ കിട്ടാനിടയുള്ള ഉപഹാരങ്ങൾക്കായി ബ്രിട്ടീഷ് പടയാളികൾ പങ്കിട്ടെടുത്തു.

തന്റെ പിതാവായ ഹൈദറിൽ നിന്നും അധികാരം കൈമാറിക്കിട്ടിയ ടിപ്പു, തന്റെ സാമ്രാജ്യവികസനമോഹങ്ങളുടെ ഏറ്റവും വലിയ തടസ്സമായ ബ്രിട്ടീഷുകാരെ തന്റെ ഏറ്റവും വലിയ ശത്രുവായിക്കരുതിയിരുന്നു. കടുവ കൂടാതെ ആനകളും മറ്റുതരത്തിലും ബ്രിട്ടീഷുകാരെയും മറ്റു യൂറോപ്യന്മാരെയും പീഡിപ്പിക്കുന്ന രീതിയിലും കൊല്ലുന്നതരത്തിലും അപമാനിക്കുന്നതരത്തിലുമെല്ലാമുള്ള ചിത്രങ്ങൾ ടിപ്പുവിന്റെ ശേഖരത്തിൽ ഉണ്ടായിരുന്നു. ഇത്തരം പലചിത്രങ്ങളും ടിപ്പുവിന്റെ ആജ്ഞപ്രകാരം തലസ്ഥാനമായ ശ്രീരംഗപട്ടണത്തിന്റെ മുഖ്യതെരുവുകളിലെ വീടുകളുടെ ചുമരുകളിലും മറ്റും വരച്ചുവച്ചിരുന്നു. ദക്ഷിണേന്ത്യയിൽ അന്നു സാന്നിധ്യമുള്ളതും ബ്രീട്ടീഷുകാരോടു യുദ്ധത്തിലുമായിരുന്ന ഫ്രഞ്ചുകാരിലെ ചില കലാകാരന്മാരും കടുവയുടെ ആന്തരികഭാഗങ്ങൾ ഉണ്ടാക്കാൻ സംഭാവന നൽകിയിരിക്കണം.

## അവലംബം

## പുറത്തേക്കുള്ള കണ്ണികൾ

* Accession page for Tipu's Tiger on Victoria & Albert Museum website
* Article on Tipu's Tiger on Victoria & Albert Museum website 
* Sound and Movement animation at the Victoria & Albert Museum web site 
* Tiger - Decorative motif & symbol of Tipu Sultan 
* Tipu biography & Mysore history 
* Death of Munrow c. 1814 

വർഗ്ഗം:ടിപ്പു സുൽത്താൻ
വർഗ്ഗം:ഇന്ത്യ-യുണൈറ്റഡ് കിങ്ഡം ബന്ധങ്ങൾ
കുഞ്ഞിരാമായണം

2015ൽ പുറത്തിറങ്ങിയ ഒരു മലയാള ചലച്ചിത്രമാണ് **കുഞ്ഞിരാമായണം**.നവാഗതനായ ബേസിൽ ജോസഫ് സംവിധാനം ചെയ്ത് ഈ ചലച്ചിത്രത്തിന്റെ തിരക്കഥ രചിച്ചിരിക്കുന്നത് ദീപു പ്രദീപ് ആണ്.ബിജു മേനോൻ, വിനീത് ശ്രീനിവാസൻ,ധ്യാൻ ശ്രീനിവാസൻ,സൃന്ദ തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.2015 ഓണക്കാലത്ത് തിയറ്ററുകളിലെത്തിയ കുഞ്ഞിരാമായണം പ്രദർശനവിജയം നേടി.

## അഭിനയിച്ചവർ

*ബിജു മേനോൻ - മനോഹരൻ (അതിഥി വേഷം)
*വിനീത് ശ്രീനിവാസൻ - കുഞ്ഞിരാമൻ
*ധ്യാൻ ശ്രീനിവാസൻ - ലാലു 
*മാമുക്കോയ - "വെൽ ഡൺ" വാസു 
*അജു വർഗ്ഗീസ് - കട്ട്പീസ് കുട്ടൻ
*നീരജ് മാധവ് - കഞ്ഞൂട്ടൻ
*ഇന്ദ്രൻസ് - പരമു
*സുധീർ കരമന - സുഗുണൻ
*ബിജുക്കുട്ടൻ - ഭീകരൻ
*കെ.ടി.എസ്. പടന്നയിൽ
*ദീപക് പറമ്പോൽ -ശശി
*പ്രദീപ് കോട്ടയം
*സൃന്ദ അഷാബ് - സജിത
*സ്നേഹ ഉണ്ണിക്കൃഷ്ണൻ - രേഷ്മ
*സീമ ജി നായർ - സുമതി
*റിമി ടോമി - തങ്കമണി (അതിഥി വേഷം)
*ആര്യ രോഹിത് - മല്ലിക
*കുളപ്പുള്ളി ലീല

## സംഗീതം

## അവലംബം

## പുറത്തേയ്ക്കുള്ള കണ്ണികൾ
* 
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബേസിൽ ജോസഫ് അഭിനയിച്ച ചലച്ചിത്രങ്ങൾ
ജേസൺ ഹോൾഡർ

വെസ്റ്റിൻഡീസിനു വേണ്ടി രാജ്യാന്തര ക്രിക്കറ്റിൽ കളിക്കുന്ന താരമാണ് **ജേസൺ ഒമർ ഹോൾഡർ** (ജനനം നവംബർ 5, 1991). ഒരു വലംകൈയൻ ഫാസ്റ്റ് മീഡിയം ബൗളറും വലം കൈ ബാറ്റ്സ്മാനുമായ ഹോൾഡർ 2013ൽ ഓസ്ട്രേലിയക്കെതിരെ നടന്ന ഏകദിന മൽസരത്തിലൂടെയാണ് വെസ്റ്റിൻഡീസിനുവേണ്ടി രാജ്യാന്തരക്രിക്കറ്റിൽ അരങ്ങേറുന്നത്. 23 വയസും 72 ദിവസവും പ്രായമുള്ളപ്പോൾ ഏകദിന ക്യാപ്ടനായി നിയമിതനായ ഹോൾഡർ ആ പദവിയിലെത്തുന്ന ഏറ്റവും പ്രായം കുറഞ്ഞ വെസ്റ്റ് ഇൻഡീസ് കളിക്കാരനാണ്. 2015 ക്രിക്കറ്റ് ലോകകപ്പിൽ ഹോൾഡറുടെ നേതൃത്വത്തിൽ വെസ്റ്റിൻഡീസ് ടീം ടൂർണ്ണമെന്റിന്റെ ക്വാർട്ടർ ഫൈനൽ വരെയെത്തി. 2015 ഒക്ടോബറിലെ വെസ്റ്റ് ഇൻഡീസ് ടീമിന്റെ ശ്രീലങ്കൻ പര്യടനത്തിൽ ഹോൾഡറെ ടെസ്റ്റ് ടീമിന്റെയും നായകനാക്കാൻ വെസ് ഇൻഡീസ് ക്രിക്കറ്റ് ബോർഡ് തീരുമാനിച്ചു. ഇതോടെ വെസ്റ്റ് ഇൻഡീസ് ക്രിക്കറ്റ് ചരിത്രത്തിലെ രണ്ടാമത്തെ പ്രായം കുറഞ്ഞ ടെസ്റ്റ് ക്യാപ്റ്റനായി ഹോൾഡർ മാറി. ആഭ്യന്തര ക്രിക്കറ്റിൽ ബാർബഡോസ് ട്രൈഡന്റ്സ്, സൺറൈസേഴ്സ് ഹൈദരാബാദ് തുടങ്ങിയ ടീമുകൾക്കുവേണ്ടിയാണദ്ദേഹം കളിക്കുന്നത്.

## അവലംബം

## പുറത്തേക്കുള്ള കണ്ണികൾ
*
വർഗ്ഗം:1991-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
രത്നപുര

ദക്ഷിണശ്രീലങ്കയിലെ ഒരു പ്രധാന നഗരമാണ് **രത്നപുര** (; ).സബരഗമുവ പ്രവിശ്യയുടെ തലസ്ഥാനവും രത്നപുര ജില്ലയുടെ ആസ്ഥാനനഗരവുമാണിത്.2000 വർഷങ്ങൾക്കുമുൻപ് ഇന്ത്യയിൽനിന്നും ശ്രീലങ്കയിലെത്തിയ ബുദ്ധസന്യാസിമാരാണ് ഈ നഗരത്തിന് *മുത്തുകളുടെ നഗരം* എന്ന് സംസ്കൃതത്തിൽ അർഥം വരുന്ന രത്നപുര എന്ന പേർ നൽകിയത് .ഒരു വ്യാവസായികനഗരമാണിത്. വിലകൂടിയ വജ്രങ്ങളും രത്നങ്ങളും ഇവിടെനിന്നും ഖനനം ചെയ്തെടുക്കാറുണ്ട്.രാജ്യതലസ്ഥാനമായ കൊളംബോയിൽനിന്നും 101 കിലോമീറ്റർ തെക്ക് മാറിയാണ് രത്നപുര നഗരം സ്ഥിതി ചെയ്യുന്നത്.കൃഷിയും ടൂറിസവുമാണ് ഇവിടുത്തെ പ്രധാന വരുമാനമാർഗ്ഗം.നെല്ല് , തെയില ,റബർ എന്നിവ  ഇവിടെ പ്രധാനമായും കൃഷിചെയ്യപ്പെടുന്നു.സിൻഹരാജ വനമേഖല,ഉദുവാല ദേശീയോദ്യാനം,കിറ്റുഗാല,ആദം കൊടുമുടി തുടങ്ങിയ വിനോദസഞ്ചാരകേന്ദ്രങ്ങൾ രത്നപുരയ്ക്ക് സമീപത്തായി സ്ഥിതിചെയ്യുന്നു.മേയറാണ് നഗരത്തലവൻ.2011ലെ കണക്കുകൾ അനുസരിച്ച് 52,000 ആളുകൾ രത്നപുരയിൽ താമസിക്കുന്നു.ബുദ്ധ,ഹിന്ദു,ക്രിസ്ത്യൻ,ഇസ്ലാം മതവിഭാഗത്തില്പ്പെട്ടവരാണ് ജനങ്ങളിലധികവും.സിംഹളയും തമിഴുമാണ് പ്രധാന സംസാരഭാഷകൾ.വജ്രങ്ങളുൾപ്പടെയുള്ള ഖനനം ചെയ്തെടുക്കുന്ന വസ്തുക്കളുടെ വ്യാപാരത്തിലേർപ്പെട്ടിരിക്കുന്നവരാണ് ജനങ്ങളിലധികവും.തായ്‌ലാന്റ് ഉൾപ്പെടെയുള്ള വിദേശരാജ്യങ്ങളിലേക്കാണ് ഇവ കയറ്റുമതി ചെയ്യുന്നത്.സമുദ്രനിരപ്പിൽ സ്ഥിതി ചെയ്യുന്ന നഗരമാണ് രത്നപുര.കാലു നദിയിലെ വെള്ളപ്പൊക്കം നഗരജീവിതത്തെ സാരമായി ബാധിക്കാറുണ്ട്.
## ഗതാഗതം
രാജ്യതലസ്ഥാനമായ കൊളംബോയേയും കിഴക്കൻ ശ്രീലങ്കയിലെ പ്രധാന നഗരമായ കൽമുനെയേയും ബന്ധിപ്പിക്കുന്ന  ശ്രീലങ്കൻ ഗതാഗതശൃംഗലയുടെ ഭാഗമായ എ4 ദേശീയപാത രത്നപുരയിലൂടെയാണ് കടന്നുപോകുന്നത്.1912ൽ ബ്രിട്ടീഷ് ഭരണകാലത്തുതന്നെ കൊളംബോയിൽനിന്നും രത്നപുര വഴി നാരോഗേജ് റെയില്പാത ഉണ്ടായിരുന്നു.2006ൽ കൊളംബോ-രത്നപുര ബ്രോഡ്ഗേജ് റെയിൽപാത ഉദ്ഘാടനം ചെയ്യപ്പെട്ടു.2014ൽ റുവാൻപുര എക്സ്പ്രസ് ഹൈവേയ്ക്ക് ശ്രീലങ്കൻ സർക്കാർ അനുമതി നൽകിയതോടെ ശ്രീലങ്കൻ എക്സ്പ്രസ് ഹൈവേ ശൃംഗലയുടെ ഭാഗമായി രത്നപുര മാറി.2014 സെപ്തംബറിൽ നിർമ്മാണപ്രവർത്തനങ്ങൾ തുടങ്ങിയ റുവാൻപുര അതിവേഗ പാത 2019ഓടെ പൂർത്തിയാകും.ഈ പാതയുടെ പൂർത്തീകരണത്തോടെ കൊളംബോയിൽനിന്നും രത്നപുരയിലേക്കുള്ള യാത്രാസമയം 45 മിനിറ്റുകളായി കുറയ്ക്കുവാൻ സാധിക്കും.കൊളംബോയിലും ഹമ്പൻടോട്ടയിലുമാണ് രത്നപുരയിൽനിന്നും അടുത്തുള്ള രാജ്യാന്തര വിമാനത്താവളങ്ങൾ സ്ഥിതി ചെയ്യുന്നത്.
## അവലംബം

## പുറത്തേയ്ക്കുള്ള കണ്ണികൾ

* '''സിൻഹരാജ ദേശീയോദ്യാനം ഔദ്യോഗിക വെബ്സൈറ്റ് 
* Official UNESCO website entry - Sinharaja Forest
* World Conservation Monitoring Centre: Sinharaja Forest 
* Sarisara.com: Sinharaja Information 
* Sinharaja Forest of Sri Lanka 
*ശ്രീലങ്കൻ വന്യജീവി സംരക്ഷണവകുപ്പ് 
*ശ്രീലങ്ക- വിർച്വൽ ലൈബ്രറി 
*apeurumaya 
വർഗ്ഗം:ശ്രീലങ്കയിലെ പട്ടണങ്ങൾ
താരാപൂർ അണുവൈദ്യുതശാല

മഹാരാഷ്ട്രയിലെ താരാപൂർ നഗരത്തിലാണു ഇത് സ്ഥിതി ചെയ്യുന്നത്. മുമ്പൈനഗരത്തിന്റെ ഏതാണ്ട് 100 കി.മി വടക്കായിട്ട് അറബിക്കടലിന്റെ
തീരത്ത് ഇന്ത്യയിൽ ആദ്യമായി(ഏഷ്യയിലെ തന്നെ ആദ്യത്തെ) ഈ അണുവൈദ്യുതകേന്ദ്രം പ്രവർത്തനം തുടങ്ങി. 1969 ഒൿടൊബർ മാസത്തിലായിരുന്നു ഉത്പാദനം തുടങ്ങിയത്. ഏതാണ്ട് 65 കോടി രൂപ ചെലവുചെയ്തു നിർമ്മിച്ചിരിക്കുന്ന ഈ വൈദ്യുത ശാലക്ക്, തുടക്കത്തിൽ210 മെഗവാട്ട് വൈദ്യുതി ഉത്പാദിപ്പിക്കാനുള്ള ശേഷിയായിരുന്നു ഉണ്ടായിരുന്നത്. 1963-ൽ അമേരിക്കയും IAEA (International Atomic Energy Agency)യുമായി ഇന്ത്യയുണ്ടാക്കിയ ഒരു കരാർ(123 Agreement)  ആണു ഇതിനു തുടക്കം കുറിച്ചത്. 2006-ൽ ഇതിന്റെ ശേഷി 1400 മെഗവാട്ടായി ഉയർത്തുകയുണ്ടായി.

## റിയാക്ടറുകൾ

ഈ കേന്ദ്രത്തിൽ രണ്ട് റിയാക്ടറുകളുണ്ട്. റിയാക്ടറുകൾ പ്രവർത്തിക്കുമ്പോൾ യുറേനിയത്തിന്റെ അണുക്കൾ വിഘടിക്കുകയും അപ്പോഴുണ്ടാകുന്ന ചൂട്കൊണ്ട് ഇന്ധനത്തെ ചുറ്റി ഒഴുകുന്ന വെള്ളം തിളച്ച് ആവിയാകുകയും ചെയ്യുന്നു. ഈ ആവികൊണ്ട് ടർബയിൻ(Turbaine) പ്രവർത്തിപ്പിച്ചാണു ഇവിടെ വൈദ്യുതി ഉണ്ടാക്കുന്നത്. അവിടെ നിന്നു പുറത്തുവരുന്ന വെള്ളം കണ്ടൻസറിലൂടെ കടന്നുപോകുമ്പോൾ സമുദ്രജലമുപയോഗിച്ച് തണുപ്പിച്ചശേഷം റിയാക്ടറിലേക്ക് പമ്പുകളിലൂടെ തിരിച്ചയക്കുന്നു.
13 സെ. മീ കനവും 268 ടൻ ഭാരവുമുള്ള ഒരു ഉരുക്കു പാത്രത്തിലാണു വിഘടനപ്രവർത്തനം നടക്കുന്നത്. ഈ പാത്രത്തിന്ന് 16.5 മീ. ഉയരവും 3.7 മീറ്റർ വ്യാസവുമുണ്ട്. ഇന്ധനം ഈ പാത്രത്തിൽ വെക്കുന്നത് ദണ്ഡുകളുടെ രൂപത്തിലാണു. ഈ ദണ്ഡുകളുടെ പുറത്ത് സിർക്കലോയി കൊണ്ടുള്ള ചട്ട നിർമ്മിച്ചിട്ടുള്ളതുകൊണ്ട്  യൂറേനിയം പ്രസരണമുള്ള വിഘടനച്ചില്ലുകൾ വെളിയിൽ കടക്കാതെ സൂക്ഷിക്കുന്നു. 36 ദണ്ഢുകൾ വീതമുള്ള 284 ഇന്ധനക്കെട്ടുകൾ ഓരോ റിയാക്ടറിലുമുണ്ട്. ഓരോ റിയാക്ടറിലുമുള്ള 40 ടൺ യൂറേനിയം രണ്ടരക്കൊല്ലത്തേക്ക് മതിയാകുന്നതാണു.
കുടുമത്താറാവ്

കുടുമത്താറാവിന്  ആംഗ്ലെയത്തിൽ *'Tufted duck* എന്നു പറയുന്നു. ശാസ്ത്രീയ നാമം *Aythya fuligula* എന്നാണ്.  ഊളയിട്ട് ഇര പിടിക്കുന്ന പക്ഷിയാണ്.

## രൂപ വിവരണം
മുതിർന്ന പൂവന്റെ വശങ്ങളിലെ വെളുപ്പും നീല-ചാര കൊക്കും ഒഴിച്ച് എല്ലായിടവും കറുപ്പാണ്. 
ഇവയ്ക്ക് പെട്ടെന്നു തിരിച്ചറിയാവുന്ന, പേരിനു കാരണമായ തലയിൽ കുടുമ പോലെ തൂവലുകൾ ഉണ്ട്. മുതിർന്നപിട തവിട്ടു നിറത്തിലുള്ളതും വശങ്ങൾ മങ്ങിയതുമാണ്.കൊക്കിന്റെ കട ഭാഗത്തു കാണു ന്ന വെള്ള നിറം മൂക്കു വരെ നീളാറില്ല. കണ്ണുകൾ മഞ്ഞ നിറമാണ്. 

## വിതരണം
ഇവ മിതശീതോഷ്ണ പ്രദേശങ്ങളിൽ വ്യാപകമായും, ഉത്തര യൂറേഷ്യയിലും പ്രജനനം നടത്തുന്നു.യൂറേഷ്യയിൽ ഐസ്‌ലാന്റ്, ബ്രിട്ടീഷ് ദ്വീപുകൾ എന്നിവിടങ്ങളിലും കിഴക്ക് സൈബീരിയ മുതൽ കംചട്ക ഉപഭൂഖണ്ഡം വരേയും കമാൻഡർ ദ്വീപുകളിലും പ്രജനനം നടത്തുന്നു. 
തണുപ്പുകാലത്ത് അമേരിക്കൻ ഐക്യ നാടുകൾ, കാനഡ , യൂറോപ്പിന്റെ പടിഞ്ഞാറ്, ദക്ഷിണ ഏഷ്യ തുടങ്ങിയ സ്ഥലങ്ങളിലേക്ക് ദേശാടനം നടത്തുന്നു.

## പ്രജനനം

ചതുപ്പുകളോടും തടാകങ്ങളോട് അടുത്ത് കൂടൂകളെ ഒളിച്ചുവെക്കാൻ പാകത്തിനുള്ള ചെടികൾ ഉള്ളിടത്ത് കൂട് ഉണ്ടാക്കുന്നു.
ഒമ്പത് മുട്ടകൾ വരെ ഇടുന്നു.

## ഭക്ഷണം
മുങ്ങിയാണ് ഇര തേടുന്നത്., ചിലപ്പോൾ വെള്ളത്തിനു മുകളിൽ നിന്നും.  അവ ഞണ്ട്, ഞവുനി, ജലജീവികൾ, ചില ചെടികൾ, വിത്തുകൾ, ചെറു മത്സ്യങ്ങൾ, ജല ജീവികൾ  എന്നിവ ഭക്ഷിക്കുന്നു. ചിലപ്പോൾ രാത്രിയും ഇര തേടാറുണ്ട്.

## ചിത്രശാല

File:Tufted Duck ducklings.jpg|കുഞ്ഞുങ്ങൾ
File:Tufted ducks (Aythya fuligula) male juveniles.jpg|മുതിരാത്ത പൂവൻ, Farmoor Reservoir, Oxfordshire
File:Tufted duck (aythya fuligula).JPG|പൂവൻ, Farmoor Reservoir, Oxfordshire
File:Tufted duck (Aythya fuligula) female.JPG|പിട, WWT London Wetland Centre


## അവലംബം

## പുറത്തേക്കുള്ള കണ്ണികൾ

* Tufted Ducks video  from Gallery of Living Nature.
* 
* 
* 
* 
* 
* 
* http://www.ducks.org/hunting/waterfowl-id/tufted-duck#ad-image-0
ഹിമാലയൻ ശരപ്പക്ഷി

ആംഗലത്തിൽ **Pacific swift** എന്ന പേരും ശാസ്ത്രീയ പേര് *Apus pacificus* എന്നുമുള്ള **ഹിമാലയൻ ശരപ്പക്ഷി**  ഒരു ദേശാടനപ്പക്ഷിയാണ്.  *Apus pacificus leuconyx* അഥവാ *Apus leuconyx* (ഇംഗ്ലീഷ്: Blyth's swift) ആണ് ദക്ഷിണേഷ്യയിൽ കാണപ്പെടുന്നത്.
## പ്രജനനം
ഗുഹകളിലും കെട്ടിടങ്ങളുടെ മേൽക്കൂരയിലും കൂട് ഉണ്ടാക്കുന്നു. പകുതിയുള്ള കപ്പിന്റെ ആകൃതിയിലുള്ള ഇവയുടെ കൂട്, തിരശ്ചീന തലത്തിൽ ഉണങ്ങിയ പുല്ലും മൃദുവായ വസ്തുക്കളും ചേർത്തു് ഉമിനീരുകൂട്ടി ഉറപ്പിക്കുന്നു.2-3 വെള്ള മുട്ടകളാണ് ഇടുന്നത്. . 17 ദിവസംകൊണ്ട് വിരിയുന്നു.കുറെ ദിവസംകൊണ്ട് മാത്രമെ കുഞ്ഞുങ്ങൾ പറക്കാനാവുന്നുള്ളു.വിരിയുമ്പോൾ തൂവലുകൾ ഉണ്ടാവില്ല. കണ്ണുകൾ തുറക്കില്ല. മോശം കാലാവസ്ഥയിൽ രക്ഷിതാക്കൾക്ക് കുഞ്ഞുങ്ങൾക്ക് തീറ്റ കൊടുക്കാനാവാതാവുമ്പോൾ അവ ശരീരത്തിലെ കൊഴുപ്പുകൊണ്ട് ജീവൻ നിലനിർത്തും.പൂവനും പിടയും ചേർന്നാണ് അടയിരിക്കുന്നതുംകുഞ്ഞുങ്ങളെ തീറ്റുന്നതും.

## തീറ്റ
മറ്റു ശരപക്ഷികളെപ്പോലെ പറക്കുന്നതിനിടയിൽ പിടിക്കുന്ന പ്രാണികളാണ് ഇവയുടെ  ഭക്ഷണം. ഇവ മറ്റുള്ളവയെ അപേക്ഷിച്ച് കൂടുതൽ ഉയരത്തിലാണ് ഇര തേടുന്നത്. ഇവ വൈവിദ്ധ്യമുള്ള തീറ്റകഴിക്കുന്നതായി രേഖപ്പെടുത്തിയിട്ടുണ്ട്. ചൈനയിൽ നടത്തിയ പഠനത്തിൽ ഇവ കൃഷി , വനം എന്നിവയുടെ സ്ത്രു കീടങ്ങളെ ഭക്ഷിക്കുന്നതായി കണ്ടിട്ടുണ്ട്.  ഈ പക്ഷിയെ*Hirundo pacifica'’ *എന്നാണ് ആദ്യമായി 1801ൽ ജോൺ ലതാം എന്ന  പക്ഷി ശാസ്ത്രഞജ്ഞൻ ആദ്യമായി രേഖപ്പെടുത്തിയത്.

## രൂപവിവരണം

17-18 സെ.മീ. നീളം,  43-54 സെ.മീ ചിറകു വിരിപ്പ്,. പിടകൾക്ക് അല്പം വലിപ്പം കൂടും  ഇതിന്റെ ഫോർക്ക് പോളുള്ള വാൽ കൂടുതൽ കുഴിഞ്ഞതാണ്. ചാര നിറമുള്ള തലയാണ്. ചിറകിന്റെ അടിവശത്തിന് ചാര നിറം. മുഴുവൻ കറുപ്പായ ഈ പക്ഷിയുടെ മുതുക് വെളുപ്പാണ്.  അടിവശത്ത് കടുത്ത വരകളുണ്ട്. ദ്വിലിംഗങ്ങളും കാഴ്ചയ്ക്ക് ഒരേപോലെയാണ്. 
കണ്ണിനു തവിട്ടു  നിറം, ചെറിയ കൊക്ക്, ചെറി കാലുകൾ. ചാര നിറത്തിലുള്ള കഴുത്തും അതിലും ഇരുണ്ട അടിവശവും ഉണ്ട്.

## വിതരണം
പൂർവഏഷ്യയിൽ പ്രജനനം നടത്തുന്നു.  തണുപ്പുകാലത്ത് തെക്കു കിഴക്കെ ഏഷ്യ, ആസ്ത്രേലിയ എന്നിവിടങ്ങളിലേക്ക് ദേശാടനം നടത്തുന്നു. ദക്ഷിണ ഇന്തോനേഷ്യ, മെലാനേഷ്യ, ആസ്ത്രേലിയ, ടാൻസ്മാനിയ, സുമാത്ര, ജാവ എന്നിവിടങ്ങളിലേക്കും ഡേശാടനം നടത്താറുണ്ട്. ഇവയെ ന്യുസിലാന്റ്, ബ്രുണൈ, മാലി ദ്വീപ്, സീഷെൽസ് എന്നിവിടങ്ങളിലും രേഖപ്പെടുത്തിയിട്ടുണ്ട്.

## അവലംബം

* 
* 
* 
* 
* 
* 
* 
* 
* 
* 

വർഗ്ഗം:നേപ്പാളിലെ പക്ഷികൾ
മർസി അഫ്കം

ഇറാന്റെ ആദ്യ വനിതാ അംബാസഡറായി ചുമതലയേറ്റ  വ്യക്തിയാണ് **മർസി അഫ്ഖം**. മലേഷ്യയിലെ ഇറാൻ എംബസിയിലാണ് ആദ്യ നിയമനം.1979-ലെ ഇസ്ലാമിക വിപ്ലൂവത്തിനുശേഷം ആദ്യമായാണ് ഇറാൻ ഒരു വനിതാ നയതന്ത്ര പ്രതിനിധിയെ നിയമിയ്ക്കുന്നത്. ഇറാന്റെ ആദ്യ വനിതാ വിദേശകാര്യവക്താവായി അഫ്ഖം ചുമതല വഹിച്ചിട്ടുണ്ട്.
## അവലംബം

വർഗ്ഗം:നയതന്ത്രജ്ഞർ
വർഗ്ഗം:1962-ൽ ജനിച്ചവർ
കുക്കൂ കുയിൽ

**കുക്കൂ കുയിലിന്**  ആംഗലത്തിൽ **common cuckoo** എന്നു പേരുണ്ട്. ശാസ്ത്രീയ നാമം *Cuculus canorus*എന്നാണ്.
വേനൽക്കാലത്ത് യൂറോപ്പ്, ഏഷ്യ എന്നിവിടങ്ങളിലേക്കും തണുപ്പുകാലത്ത് ആഫ്രിക്കയിലേക്കും ദേശാടനം നടത്തുന്നു.  

മറ്റുപക്ഷികളുടെ കൂട്ടിലാണ് ഇവ മുട്ടയിടുന്നത്.

## രൂപ വിവരണം

നീളം 32 മുതൽ 34 സെ.മീ വരെ നീളവും, 13 മുതൽ 15 സെ.മീ വരെ വാലിന് നീളവും ഉണ്ട്, ചിറകു വിരിപ്പ് 55 മുതൽ60 സെ.മീ.വരെയാണ്.  കാലുകൾ ചെറുതാണ്. 
ചാര നിറത്തിൽ കനംകുറഞ്ഞ ശരീരം , നീണ്ട വാൽ . പറക്കുംപ്പോൾ ഒരേ വേഗതയിൽ ചിറകുകൾ ചലിപ്പിക്കുന്നു. പ്രജനങ്കാലത്ത് ഒറ്റയ്ക്ക് ഒരു മരക്കൊമ്പിൽ ചിറകുകൾ തളർത്തിയിട്ട്വാൽ ഉയർന്നാണ് ഇരിക്കുന്നത്.

## രൂപവിവരണം
കണ്ണുകൾ, കൊക്കിന്റെ കടവശം, കാലുകൾ ഒക്കെ മഞ്ഞയാണ്.  പിടകൾക്ക് കഴുത്തിന്റെ വശങ്ങളിൽ പിങ്കു നിറം അവിടെ വരകളും ചിലപ്പോൾ ചെമ്പിച്ച കുത്തുകളും. 

ചിലപ്പോൾ ചെമ്പൻ നിറം കൂടൂതൽ ചില പിടകൾക്ക് കാണാറുണ്ട്. പുറകുവശത്തെ കറുത്ത വരകൾ ചെമ്പൻ വരകളേക്കാൾ കനം കുറഞ്ഞതാണ്. 
പൂവന് ചാരനിറമാണ്. കഴുത്തുതൊട്ട് നെഞ്ചു വരെ നീളുന്ന ചാര നിറം.അടിവ്ശത്തിനു കൃത്യമായ വേർതിരിവുണ്ട്. 
പൂവന് 130 ഗ്രാമും പിടയ്ക്ക് 110 ഗ്രാമും തൂക്കം കാണും. 

### തീറ്റ
പ്രാണികളും മറ്റുപ്ക്ഷികൾ ഭക്ഷിക്കാൻ മടികാണിയ്ക്കുന്ന നിറയെ രോമമുള്ള പുൽച്ചാടികളും ചിലപ്പോൾ മുട്ടകളും പക്ഷി കുഞ്ഞുങ്ങളും ഭക്ഷണമാണ്.  
 
 
 

## അവലംബം

*

## പുറത്തേയ്ക്കുള്ള കണ്ണികൾ

*
*Ageing and sexing (PDF; 2.4 MB) by Javier Blasco-Zumeta & Gerd-Michael Heinze 
*ARKive Still photos and videos. 
*Common Cuckoo (Cuculus canorus)  videos and photos at the Internet Bird Collection
* (European Cuckoo = ) Common Cuckoo - Species text in The Atlas of Southern African Birds.
*

വർഗ്ഗം:കുയിലുകൾ
വർഗ്ഗം:കാൾ ലിനേയസ് നാമകരണം ചെയ്തവ
വലിയ പേക്കുയിൽ

വലിയ പേക്കുയലിന് **large hawk-cuckoo** എന്നാണു പേര്. ശാസ്ത്രീയ നാമം*Hierococcyx sparverioides*എന്നാണ്.

## വിതരണം

ബംഗ്ലാദേശ്, ഭൂട്ടാൻ,കംപ്പോഡിയ, ചൈന, ഇന്ത്യ, ഇന്തോനേഷ്യ, ലാവോസ്, മലയ്യേഷ്യ, മ്യാൻമാർ,നേപ്പാൾ, പാകിസ്താൻ, ഫിലിപ്പീൻസ്,സിംഗപ്പൂർ, തായ്വാൻ, തായ്ലന്റ്, വിയറ്റ്നാം എന്നിവിടങ്ങളിൽ കാണുന്നു. 


File:Garrulax lineatus.jpg|Streaked laughingthrush (*[[Garrulax lineatus]]*)
File:Myophonus caeruleus - Ang Khang edit1.jpg|Blue whistling thrush (*[[Myophonus caeruleus]]*)
File:Zoothera dauma - Ang Khang.jpg|Scaly thrush (*[[Zoothera dauma]]*)


## അവലംബം

വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:ചൈനയിലെ പക്ഷികൾ
ചൈനീസ് ജ്യോതിഃശാസ്ത്രം

ജ്യോതിഃശാസ്ത്രത്തിന്റെ രംഗത്ത് വളരെ നീണ്ട ചരിത്രമുള്ള രാജ്യമാണ് ചൈന.  അൻയാങിൽ നിന്നും ലഭിച്ച പുരാവസ്തു ലിഖിതങ്ങളിൽ നിന്നും ഇവർ ബി.സി.ഇ 14-ാം നൂറ്റാണ്ടിൽ തന്നെ നക്ഷത്രങ്ങളെ ഗണങ്ങളായി തിരിച്ചതിനുള്ള തെളിവുകൾ കണ്ടെത്തിയിട്ടുണ്ട്. ഇവയെ പിന്നീട് 28 സൗധങ്ങളായി ചൈനക്കാർ കണക്കാക്കി. ചാന്ദ്രമാസത്തെ അടിസ്ഥാനപ്പെടുത്തിയുള്ളവയായിരുന്നു ഇവ.

ബി.സി.ഇ. 3,4 നൂറ്റാണ്ടുകളിൽ നിന്നാണ് ജ്യോതിഃശാസ്ത്ര നിരീക്ഷണങ്ങളെ കുറിച്ചുള്ള വിശദമായ രേഖകൾ കിട്ടുന്നത്. ക്രാന്തിവൃത്തത്തെ അടിസ്ഥാനപ്പെടുത്തിയുള്ള സിദ്ധാന്തങ്ങളല്ലായിരുന്നു ചൈനീസ് ജ്യോതിഃശാസ്ത്രജ്ഞന്മാർ ആവിഷ്കരിച്ചത്. പകരം ധ്രുവത്തെ ചുറ്റിക്കറങ്ങുന്ന നക്ഷത്രങ്ങളെ അടിസ്ഥാനപ്പെടുത്തിയുള്ളവയായിരുന്നു. ഭൂമിശാസ്ത്രപരമായ ചൈനയുടെ സ്ഥാനം ഇത്തരത്തിലുള്ള പഠനങ്ങൾക്കേ അക്കാലത്തു സാഹചര്യമൊരുക്കിയിരുന്നുള്ളു.

സി.ഇ. 25-220 കാലത്ത് പിൽക്കാല ഹാൻ രാജവംശം ഭരണം നടത്തിയിരുന്നപ്പോഴാണ് ഇന്ത്യയിൽ നിന്നും ബുദ്ധമതം ചൈനയിലേക്ക് വ്യാപിച്ചത്. ഈ ബുദ്ധഭിക്ഷുക്കളിലൂടെ ഭാരതീയ ജ്യോതിഃശാസ്ത്രവും ചൈനയിലെത്തി. ഇവരിൽ നിന്നും കുറെ കാര്യങ്ങൾ ചൈനീസ് ജ്യോതിഃശാസ്ത്രജ്ഞർ ഉൾക്കൊണ്ടു. എന്നാൽ വിപുലമായ തോതിൽ ഭാരതീയ ജ്യോതിഃശാസ്ത്രത്തിൽ സ്വീകരണങ്ങൾ നടന്നത് താങ് രാജവംശത്തിന്റെ കാലത്തായിരുന്നു. ഈ കാലത്ത് നിരവധി ഇന്ത്യൻ പണ്ഡിതന്മാരെ ചൈനീസ് തലസ്ഥാനത്തേക്കു ക്ഷണിച്ചുവരുത്തി. യുവാൻ രാജവംശത്തിന്റെ കാലത്ത് ഇസ്ലാമിക ജ്യോതിഃശാസ്ത്രവുമായും ചൈനീസ് പണ്ഡിതന്മാർ ബന്ധം പുലർത്തി. തുടർന്നു വന്ന മിംങ് രാജവംശം കാലം ചൈനീസ് ജ്യോതിഃശാസ്ത്രത്തിന്റെ തളർച്ചയുടെ കൂടി കാലമായിരുന്നു. പിന്നീട് ജസ്യൂട്ട് സംഘങ്ങളിലൂടെയാണ് പാശ്ചാത്യ ജ്യോതിഃശാസ്ത്രം ചൈനയിലേക്കെത്തുന്നതും ആധുനിക ജ്യോതിശാസ്ത്രത്തിന് തുടക്കമിടുന്നതും. പതിനേഴാം നൂറ്റാണ്ടിലാണ് ദൂരദർശിനി ചൈനയിലെത്തുന്നത്. ക്വിങ് രാജവംശം ഭരണത്തിലിരിക്കുമ്പോൾ 1669ൽ ജസ്യൂട്ട് മിഷനറിയായെത്തിയ ഫെർഡിനന്റ് വെർബീസ്റ്റിന്റെ നേതൃത്വത്തിൽ പീക്കിങ് ഓബ്സർവേറ്ററി പുതുക്കി പണിതു. ഇന്ന് ചൈന നിരവധി നിരീക്ഷണാലയങ്ങളും സ്വന്തമായ ബഹിരാകാശ പദ്ധതികളുമുള്ള ഒരു രാജ്യമാണ്.
## അവലംബം

വർഗ്ഗം:ജ്യോതിശാസ്ത്രത്തിന്റെ ചരിത്രം